description: USA presidendikandidaatide debatis kerkis esile üllatav isik, kes valiti 1996. aastal Miss Universumiks ja kelle kohta vabariiklane Donald Trump kasutas varem nimetust Miss Piggy (Miss Põrsas).

title: Video: Trump võrdles 1996. aasta Miss Universumit seaga, kaunitar lajatas nüüd tagasi

maintext:
Foxi teatel sõnas demokraadist kandidaat Hillary Clinton, et Trumpil ei olnud õigus Alicia Machadot tema Venezuela päritolu ega kehakaalu tõttu sõimata Miss Piggyks ega ka Miss Housekeeperiks.
Machado sõnul kostitas Trump teda pärast ilukuningannaks saamist solvavate nimetustega, kuna tal tekkisid terviseprobleemid, mille tõttu ta kehakaal kasvas.
«Elasin suures stressis, mis tõi kaasa nii anoreksia kui buliimia. Olen nende haigustega võidelnud 20 aastat,» teatas Machado nüüd Trumpile.
Trump tegi isegi seda, et viis Machado jõusaali treenima, et ta kaalu kaotaks, kuna Trumpi arvates võttis naine missiks saades 20 kilogrammi juurde. Samas kutsus ta meedia naise sportlikke jõupingutusi ja kehakaalu kaotust kajastama.
Macadost sai selle aasta esimesel poolel USA kodanik ning Clinton ei unustanud seda debatis mainimata.
Pärast debatti edastas Machado Twitteris, et ta toetab Clintonit ning mõni aeg hiljem avaldas foto, millel ta hoiab käes USA passi lisades, et kavatseb täita oma kodanikukohust ja hääletada uuel kodumaal.
Machado väite kohaselt täitis ta Miss Universumi lepuingus ette nähtud kohustusi suure hoolega, kuid Trump, kes oli siis meediamogul ja pidi talle selle eest maksma, ei maksnud sentigi.
Pärast Miss Universumi aja lõppemist esines Machado Lõuna-Ameerika ja Hispaania seebiooperites ning avaldas isegi kaks muusikaalbumit. Samuti sai temast esimene Miss Universum, kes poseeris meesteajakirjale Playboy.
Eksmiss sai mais USA kodanikuks ja on alates sellest olnud aktiivne Trumpi vastane.


description: USA politsei palus kodanikel, kes ei jäänud rahule vabariiklase Donald Trumpi ja demokraat Hillary Clintoni debatiga, mitte kurta oma rahulolematust hädaabinumbri dispetšeritele, kuna see takistab tegelikult hädas olijate aitamist.

title: Politsei palus Trumpi ja Clintoni debatiga rahulolematutel mitte helistada hädaabinumbrile

maintext:
Faktikontroll: kumb eksis rohkem - Clinton või Trump?
Briti väljaanne Guardian ning USA ajaleht New York Times analüüsisid tänase USA presidendikandidaatide teledebati käigus esitatud väiteid, et välja selgitada, mis vastasid tõele, mis mitte. Siin on väljavõte mõlema kandidaadi argumentidest.

fasttext_language: et


description: Šveitsi päritolu kunstnik Sandro del Prete teeb optilise illusiooni pilte, mis lubavad laia interpreteerimisvõimalust vastavalt sellele, milline on inimese sisemaailm ja arusaamad.

title: Kas pildil on delfiinid või armatsev paar?

maintext:
Üks tema tehtud piltidest kannab pealkirja «Message d’Amour des Dauphins» ja pakub mitmeid tõlgendusvõimalusi, edastab news.com.au.
Uuring näitas, et lapsed näevad pildil delfiine, keda on kokku üheksa, samas kui täiskasvanud näevad armatsevat paari.
Teadlaste sõnul on aju piisava info korral võimeline nägema ühes pildis mitut pilti.
See, mida esimesena nähakse, sõltub arusaamadest ja elukogemusest.
Lapsed näevad sel pildil enamasti delfiine, sest nad on paljast inimkeha vähem näinud kui täiskasvanud, rääkimata seksist, millega nad kindlasti ei ole kokku puutunud.
Täiskasvanutel on aga seksikogemusi ja selle tõttu näevad nad alasti paari.
Pilti vaata siit.


description: Islandi pealinnas Reykjavikis kustutati tänavavalgustus, et elanikud ja turistid saaksid nautida virmaliste mängu.

title: Video: Reykjavikis kustutati tänavavalgustus, et saaks virmalisi nautida


description: Üks õun päevas hoiab arsti eemal ja hingeõhu värske.

title: Kuidas saada lahti küüslauguhaisust hingeõhus?

maintext:
Küüslaugu hais võib hingeõhus olla veel 24 tundi pärast seda, kui sa oled oma lemmiktoiduga, milles on palju küüslauku, lõpetanud. Ohio ülikooli teadlased leidsid, et kõige paremini aitavad küüslaugu haisu vastu toored õunad, lehtsalat ja piparmündilehed. Teatud ühendid ja ensüümid nimetatud asjades neutraliseerivad küüslaugu poolt tekitatud halva hingeõhu.
See on parem kui suuvesi
Küüslaugu hais suus ei tule tegelikult ainult suust, vaid kõhust, kus seeditud toit eraldab samuti teatud lõhna. Seetõttu ei toimi lihtne hambapesu või suuloputusvahend, vahendab The Huffington Post. Toored õunad, lehtsalat ja piparmünt võitlevad küüslaugu haisuga just kõhus, mistõttu on see tõhusam.
Kusjuures teadlased proovisid küüslaugu haisu neutraliseerida ka õunamahla, piparmündimahla, töödeldud õunte ja salatiga ning see toimis mingil määral, aga ei olnud nii efektiivne, kui toored versioonid.


description: Hiljuti avaldas Attn video pluss-suurus naistest, kes kõik kurdavad selle üle, et nende jaoks maksavad riided poes kaks korda rohkem lihtsalt sellepärast, et nad on suuremad. Rõivatootjad väidavad, et selle taga on materjali suurem kulu. Mida sina arvad? Video on inglise keeles.

title: Video: pluss-suuruses naised nõuavad võrdsust


description: Armumine ja esimene armastus on ilus aeg, aga see võib kergelt pea segi lüüa. Panime kirja mõned asjad, millega kõik naised oskavad samastuda, kui nad armuvad.

title: Kümme asja, mis naisega juhtuvad, kui ta armub

maintext:
Armastus on ilus, seda tuleb hinnata. Siin on kümme asja, mis naisega juhtuvad, kui ta armub. Armastuse üledoosi vahendas meieni Elite Daily.
1. Sa tahad selle inimesega kogu aeg koos olla
Nädalavahetused ei ole enam lihtsalt nädalavahetused, nüüd on see aeg, millal te saate koos olla.
2. Sa avastad, et sa ei räägi enam kõiki oma saladusi parimale sõbrannale.
Sul on nüüd mõned asjad, mis saladused, mis on konfidentsiaalsed ja sul hea meel, et ainult sina tead neid asju.
3. Sa avastad ennast oma lapsepõlvest rääkimas, kui te koos voodis vedelete
Sa hakkad mõtlema tähtsatele asjadele, mis sinuga lapsepõlves juhtusid. Koos voodis lamades tabad ennast jagamast kõige väiksemaidki detaile oma elust.
4. Armastuslaulud ja –filmid panevad sind kohe oma kõige kallimale mõtlema.
Tüütud armastuslaulud raadiost kõlavad nüüd hoopis teistmoodi.
5. Sa mõtled tihti teie ühistele veedetud hetkedele.
Sa tahad, et su kallim ütleks sulle, et «minu jaoks oled sa täiuslik».
6. Sul võib olla kõige raskem päev tööjuures, aga sa kallimat nähes oled nagu uuesti sündinud.
Sa ei lähe enam kunagi tujutuna või ärritatuna koju, sest sa ei jõua enam ära oodata, et koju saada oma kallima juurde.
7. Sa hakkad mõtlema, millised teie ühised lapsed välja näevad.
Kõik naised mõtlevad selle peale, kas või korraks.
8. Sulle meeldib teda heatahtlikult õrritada.
Meenub kooli aeg, kus sa poisse natukene õrritatud. Kõige puhtam flirt üldse.
9. Sa kannad voodis seksikamat pidžaamat kui varem.
Lisaks ärkad sa natukene varem, et vannitoas peeglist kontrollida, kas sa ikka näed kena välja hommikul.
10. Sa mäletad kõike, mida ta on sulle öelnud.
Kõik, mida su kaaslane sulle ütleb, on sulle väga oluline ja tähendab palju. Armastus on ilus!


description: Mehed tihtilugu hoiavad oma soovid vaka all, eriti siis, kui jutt liigub suhtele. Ja nagu kõik inimesed, kellel on vajadused rahuldamata, kannatavad siis ka mehed.

title: Mehed räägivad: seitse asja, mida me suhtelt ootame

maintext:
The Good Men Project on reastanud seitse asja, mida mehed suhtest ootavad, kuigi tegelikult pole vahet – need on vajadused, mida esineb nii meestel kui naistel ning mis võivad puudu olla igast suhtest. Tuleks punkt panna lõpututele tülidele, mis tulenevad vähesest suhtlemisest ja nendele üksikutele öödele, mil partneri kaissu pugeda ei ole lubatud.
Ülista ja kiida.
Meeste on kurikuulsalt habras enesehinnang. Me tahame kindlustust enda, karjääri, meie oskuste ja välimuse kohta. Kuigi mehed tahavad vähem kiidusõnu kui naised, ei tohiks ära unustada, et kiidusõna pole kunagi halb asi. Boonus: mida rohkem sa mehe positiivseid külgi kiidad, seda rohkem sa neid ka näed.
Austa.
Mehed tunnetavad austust armastusena. Kui sa pidevalt halvustad neid asju, mida mees võtab enda iseloomuga põimununa, siis on mehel väga raske õppida sind armastama ja usaldama. Kui mehe partner ei suuda austada mehe valitud teed, siis ainuke tunne, mida mees tunneb, on vajadus naisest eralduda.
Seksuaalne ühtivus.
Mehi ja naisi ühendab seks ja suhtlus. Naisi ühendab meestega rohkem vestlus ja mehi naistega seks. Paljud naised ei pruugi teada, et kõige kergem viis panna meest tundma end armastatult, on temaga vahekorda astuda, selle pinnalt tõusvad tülid võivad suhtes saatuslikuks saada. Parem on küsida mehe käest, mis täpsemalt tekitab temas tunde, et ta on armastatud.
Emotsionaalne intiimsus.
Väga varajasest east õpetatakse meestele nõrkuse mitteväljanäitamist. Mehe partner on justkui padi, kuhu mees saab panna oma pea, et seejärel oma emotsioonid valla lasta. Sarnaselt naiste seksuaalsuse väljanäitamisega läheb meestel vaja aega emotsionaalsuse vabaks laskmisega. Kui ta esimest korda sinu ees nutab, siis ta vajab õlga. Kui sa lükkad sellel hetkel mehe eemale, siis eemaldub ta mingil määral suhtest usalduse kadumise tõttu.
Ruum.
Naistel on kombeks tahta rohkem aega mehega koos veeta ning meestel omakorda rohkem aega olla oma mõtetega. Väga raske on saavutada tasakaalu ja alati on olukordi, kus mehed või naised pole seetõttu õnnelikud. Sageli juhtub ka, et naised lahendavad oma probleeme rääkides tuttavate ja lähedastega, kuid mehed lahendavad pigem oma probleeme üksi olles. Mees on palju õnnelikum, kui tal on aega endale pühendada ja saab naasta naise juurde, kui ta on selleks valmis.
Füüsiline puudutus.
Mehed vajavad pidevalt puudutusi ning tihtilugu pole see seksuaalsest vajadusest tingitud. Õrn puudutus kaelal või pai on mehele justkui armastuse sõnumiks. See ütleb mehele palju, kui keset oma tegemisi sa mitte ei sega teda, vaid lihtsalt näitad oma hoolivust.
Kindlus.
Mõlemad sugupooled tahavad, et suhtes oleks kindlus. Mida rohkem tunneb mees, et tema partner on pikemaks suhteks valmis, seda kiiremini suudab mees oma naisele end avada. Aga kindlustunne on veelgi tugevam, kui naine kiidab heaks mehe eluvalikud, kui ta saab endale vajalikud puudutused ja kui tal on lubatud veeta aega oma sõpradega ilma, et iga poole tunni tagant tuleks kontrolliv telefonikõne. Mehe jaoks on suhe kindel vaid siis, kui naine on nõus astuma vajalikud sammud armastamaks meest viisil, mida mees kõige rohkem vajab. Ja selle kõige alus on oma vajadustest ausalt ja otsekoheselt rääkimine.


description: Teate küll seda piinlikku olukorda, kus järsku ei ole sul oma vestluspartneriga mitte midagi rääkida. Ja siis see juhtub, sajandi kõige piinlikum vaikus ja kumbki teist ei oska olukorda paremaks teha, vaid see läheb järjest hullemaks. Mida teha?

title: Nutikad küsimused, mis lõpetavad piinliku vaikuse

maintext:
PureWow soovitab proovida neid nutikaid küsimusi, et saada üle ootamatult tekkinud piinlikust vaikusest.
«Kas sa nägid seda Youtube’i kassivideot?»
Ükskõik, kas te räägite mingist kindlast videost või mõtled sa midagi välja, siis see teema paratamatult tekitab uusi mõtteid ja paneb inimesed omavahel rääkima. Kindlasti tahaks su vestluspartner selle peale rääkida oma lemmikvideost või jookseb teie jutt loomulikku radapidi hoopis kasside või teiste lemmikloomadeni? Igatahes saab sellel teemal isegi tunde vestelda.
«Ma nägin sotsiaalmeediast, et sa käisid Balil, on see nii?»
Kui sa tahad vestlust võõra inimesega muuta vähem piinlikuks, siis üks hea teema on alati reisimine. Tõenäosus on, et ta tahab kunagi kuskile reisida, tal on juba plaanid tehtud, kuhu reisida või tahab ta rääkida oma kümne aasta tagusest pulmareisist.
«Ma kuulsin, et (kuulsuse nimi) on selle koha peal tätoveering, kas sa teeksid endale ka sellise?»
Isegi, kui ta ei tea seda kuulsust, siis on suur tõenäosus, et tal on tätoveeringute kohta oma arvamus. Võib olla tal isegi on juba mõni, millest ta tahaks rääkida või ta tahab endale kunagi teha. Elevust tekitab see teema niikuinii.
«Oled sa juba seda X-seriaali näinud?»
See võib olla ükskõik milline populaarne seriaal või film, mida kõik inimesed on näinud või on neil selle kohta mingi arvamus. Isegi, kui su vestluspartner leiab, et sinu lemmikseriaal on totaalne saast, siis kuula põhjendused ära ja lase endale soovitada midagi, mida tema vaatab.


description: Kehakoorimine võib rutiinse tegevusena olla üpriski tüütu, kuid tegelikult on see oluline protseduur, mille iga naine võiks lisada oma regulaarsete ilurituaalide hulka. Kui tavaliselt ollakse harjunud koorima näopiirkonda, siis tegelikult vajab koorimist terve keha. Eriti veel seetõttu, kuna inimese kehalt eemalduvad surnud naharakud kiiremini kui näonahalt.

title: Viis soovitust, millal keha koorida

maintext:
Surnud naharakke eemaldamata ummistuvad poorid, niiskus ei pääse sügavamatesse kihtidesse ning moodustuvad karedad nahakihid. Samuti aitab kehakoorimine nahka ette valmistada ka mitmeteks iluprotseduurideks ning leevendada päikesepõletusest tingitud kahjustusi. Dove brändijuht Marit Soha jagab kasulikke soovitusi, millal on keha koorimisest kõige rohkem kasu.
Enne spreipäevitust
Koorides oma keha päev enne spreipäevitust aitab see saavutada loomulikuma tulemuse. Surnud naharakkude mahakoorimine aitab ennetada päevituse ebaühtlust. Kuivemates kohtades võib päevitus jääda ebaloomulikult tume. Mida puhtam on nahk, seda kauem püsib päevitus.
Enne vahatamist või raseerimist
Naha koorimine enne vahatamist või raseerimist aitab karvu tõsta, mis lihtsustab nende eemaldamist. Samuti aitab koorimine vältida sissekasvanud karvade teket, mida tekitavad surnud naharakud.
Õhtuti enne magamaminekut
Koorides oma nahka õhtul, hoiad selle kauem puhtana ja niisutatuna. Eriti soovitatav on õhtuti koorida just näo piirkonda. Seda sellepärast, et pärast koorimist on naha poorid avatud ning jättes protseduuri hommikuks, on oht need meigi pealekandmisega koheselt ummistada. Samuti ei puuduta sa magades äsja puhastatud nägu, mis hoiab ära rasuerituse tekke.
Akne korral
Akne ei esine mitte ainult näos, vaid ka rinnal ja seljal. Seljapiirkonnas tekib akne tavaliselt pooride ummistumise tõttu, mis tähendab seda, et rasu ei pääse vabalt naha pinnale, vaid hakkab kogunema karvanääpsu sisse. Seal seguneb rasu surnud rakkudega ja tekivad ummistunud poorid ehk komedoonid. Kuna seljal on nahk paksem ning rasunäärmed sügavamad, on kasulik seda piirkonda põhjalikult koorida, et ummistunud poore puhastada.
Päikesepõletuse korral
Ära koori põlenud nahka, kui see on tulitavalt punane ning hell. Kui päikesepõletus ei ole enam valulik, kasuta õrna kehakoorijat ning ettevaatlike ringjate liigutustega eemalda kooruv nahk. Pärast naha koorimist on kindlasti vajalik ka niisutamine.


description: Millele tasub enne lapse saamist mõelda ja milllega arvestada? Nõu annab psühholoog-paariterapeut Siiri Tõniste.

title: Paariterapeut: enne lapse saamist tuleks saada suhted korda enda vanematega

maintext:
«Pere suurenemine lapse sünni näol on üks pereelu enim mõjutavaid arengulisi muutusi. Küsimused, kuidas pere suurenemisega rahaliselt toime tulla või kuidas leida tasakaal kodu ja töökohustuste vahel – need on kindlasti teemad, millele tasuks enne suurt otsust mõelda. Samas on tõsi ka see, et kõike me elus ette planeerida ei suuda ning tuleb lihtsalt ennast ja oma partnerit usaldada.
Lapse sünd tähendab, et kahest saab kolm ,mis toob kaasa olulised muutused peres – noored vanemad peavad kohanema uute rollidega ning leppima sellega, et olulise osa nende ajast «sisustab» värske ilmakodanik. Lisaks tuleb õppida vastutust jagama, üksteiselt abi küsima ning muutunud elukorralduses leidma aega ka läheduse hoidmiseks paarisuhtes. Kindlasti muutuvad lapse sünniga ka suhted ja lähedus päritoluperedega ning tähtsaks ülesandeks saab sobivate piiride sisseseadmine vanavanematega. Need peaksid tagama vanavanemate piisava ligipääsu lapselapsele ning abikäed noortele vanematele samas takistama liigset sekkumist noorpere tegemistesse.
Vanemaks olemine toetub alati paarisuhtele ehk need vanemad, kes end paarisuhtes emotsionaalselt turvaliselt tunnevad, toimivad ka lapsevanematena paremini. Nende jaoks ei kujuta lapse sünd ohtu lähedusele – kiiresti õpitakse, kuidas uues olukorras kohaneda ning armastus ja kiindumus paari vahel pigem kasvab. Lapse eest hoolitsemist jagatakse vanavanematega, kellede jaoks on see nauditav tegevus.
Seega, lapsevanematena kohanevad paremini need paarid, kes juba kahekesi olles pakuvad vastastikku üksteisele toetust, jagavad sarnaseid väärtushinnanguid, suudavad omavahel kohustusi jagada ning on paindlikud ja muutustega hästi kohanevad. Seega on ka mõistetav, et kui paarisuhe on alles noor ja mõlemal oma arengulised ülesanded veel pooleli (õpingud, majanduslik iseseisvumine jm), ei pruugi valmisolek lapsevanemaks saada olla kuigi suur.
Need partnerid, kellede eraldumine päritoluperedest ei ole toimunud, kannavad vanematega seotud lahendamata teemadest kiirgava valu paarisuhtesse. Sellised paarid võivad olla ebarealistlike ootustega üksteise suhtes ning sellest tuleneva kõrge konfliktsusega. Sageli ollakse ühe partneri päritoluperega üleseotud ning teise partneri perekonnast liialt distantseeritud. Lapse sünd sellisele paarile tähendab enamasti veelgi suuremat seotust juba liigagi sekkuva päritoluperega ning konfliktsuse suurenemist värskete lapsevanemate vahel.
Lapse sünd kahele end oma päritoluperes üksikuna tundnud noorele vanemale võib tähendada võimalust täita oma elu lõpuks ometi tingimusteta armastusega ning lapsest võib saada mõlema vanema elu keskpunkt. Sellises peres kasvavat last ohustab ülejõu käiv emotsionaalne koorem teha oma vanemad õnnelikuks. Teiseks võimaluseks päritolupere toetuseta toimivatele noortele peredele on lükata lapsesaamise otsus edasi. Kuni ei olda kindlad, et iseseisvalt hakkama saadakse (piisav majanduslik kindlustunne, oma kodu, karjääri edenemine), ei tule lapse sünd kõne alla.
Seega võiks öelda, et iga noore inimese esmaseks arenguliseks ülesandeks oleks oma vanematega täiskasvanulike suhete loomine, millede puhul saaks kas ülereageerimata või distantseerumata rääkida olulistel suhteteemadel (väljendada oma tundeid, ootusi, vajadusi). Selle protsessi edukas läbimine loob parimad eeldused ise lapsevanemaks saamiseks.
Lapsesaamise otsus on iga pere puhul väga individuaalne ja isiklik. Väline surve selles küsimuses sõprade või pereliikmete poolt ei tule kindlasti kasuks. Tähtis on, et suur otsus oleks partneritel üksmeelne ja kahtlused ning hirmud läbi räägitud. Igal juhul on lapsel turvalisem sündida peresse kus tema vanemad üksteist armastavad, üksteise erinevusi aktsepteerivad ning suudavad ka rasketel teemadel omavahel lugupidavalt rääkida.»


description: Müüdid ja tegelikkus.

title: Kas täiskuu ajal on inimesed segasemad?

maintext:
Aastasadu on igasugused müüdid ja legendid toetanud inimeste arvamust, et täiskuu teeb kõik natukene segaseks. Kas kuu tõesti mõjutab inimeste käitumist? Teadlased on seda uurinud ja tulemused ei ole sellised nagu legendid on sind uskuma pannud.
Siin on mõned lood, mis täiskuud alati saadavad. Loe edasi ja saad teada, millised on tõesed ja millised mitte.
Täiskuu teeb inimesed segaseks
See on ilmselt kõige populaarsem müüt. Isegi sõna «kuutõbine» vihjab kuule. Teadlased ei leia sellele tõestus, aga inimesed on kergesti mõjutatavamad mentaalsetest probleemidest täiskuu ajal. Mõned uuringud on välja selgitanud, et mentaalsed probleemid võivad olla vastupidi hullemad noore kuu ajal ja vähem murettekitavad täiskuu ajal.
Täiskuu segab und
Selle kohta on teadlased leidnud, et see võib olla tõsi. Inimesed pidavat täiskuu ajal halvemini magama isegi siis, kui nad ei tea, et on parajasti täiskuu.
Täiskuu ajal on inimesed agressiivsemad
See on müüt. Teadlased ei ole leidnud seoseid kuufaaside ja vägivaldse käitumise vahel.
Kuu mõjutab loomade käitumist
Räägitakse, et loomad käituvad täiskuu ajal teistmoodi, aga tegelikult käituvad inimesed loomade suhtes erinevalt kui muidu. Uuringute järgi satuvad inimesed täiskuu ajal loomade tõttu erakorralisse meditsiini rohkem kui muidu, aga see ei ole mitte sellepärast, et loomad oleksid inimeste suhtes agressiivsemad. Asi on selles, et lisavalguse tõttu viivad inimesed oma loomi rohkem välja, mis suurendab tõenäosust, et midagi võib juhtuda.
Täiskuu ajal on inimesed riskialdis
Räägitakse, et inimesed on impulsiivsemad ja vähem ratsionaalsed täiskuu ajal. Kui arvesse võtta erakorralise meditsiini statistikad, siis jah, inimesed võtavad rohkem riske, mille tõttu võib nendega rohkem juhtuda. Üldiselt võiks siiski arvata, et kuul ei ole meie käitumise osas nii suurt rolli, kui meile meeldiks arvata.


description: Öeldakse, et vanus on kõigest number, kuid kas teatud vanusevahed võivad lõppeda pisaratega?

title: Milline on suhtes ideaalne vanusevahe?

maintext:
Atlanta Emory ülikooli uuring näitab, et pikema suhte saavutamiseks on olemas ideaalne vanusevahe.
Uuring vaatles 3000 inimest ja leidis, et mida suurem on vanusevahe, seda tõenäolisem on lahkuminek. Viieaastase vanusevahega partnerid läksid lahku 18 protsenti tõenäolisemalt kui samavanused partnerid. 10-aastase vahega partnerite puhul hüppas lahkumineku võimalus 39 protsendile. Kõige lootusetum olukord on aga 20-aastase vanusevahega paaridel, kuna risk lahkuminekuks on 95 protsenti.
Ideaalne vanusevahe suhtes on aga üks aasta, millel on vaid kolm protsenti lahkumineku võimalust. Siiski on tegu vaid statistiliste andmetega ning järgitud mustritega. Iga suhe on erinev ja teised faktorid, nt lapsed, käitumine ja sobivus, võivad samuti lõpptulemust mõjutada.
Üks uurijatest, Hugo Mialon, ütles: «Võib olla, et nende iseloomuomadustega paarid lahutavad suurema tõenäosusega teiste põhjuste tõttu.»


description: Paljud, kes vaevlevad enesehinnanguprobleemidega, lepivad olukorraga, nagu see oleks lihtsalt üks terviseseisunditest. Positiivse enesehinnangu leidmine on aga oskus, mille poole tuleks pürgida.

title: Neli viisi, kuidas teha kindlaks, kas sul on enesehinnanguga probleeme

maintext:
Dr Jill P. Weber on välja selgitanud neli viisi, kuidas teha kindlaks, kas inimesel on enesehinnanguga probleeme, vahendab Psychology Today.
Harva tunned ennast mitte eneseteadlikuna.
Kui sa tunned end tihti halvasti, siis oled sa arvatavasti liialt keskendunud, mida teised sinust arvavad. Kui oled seltskonnas, siis mõtled pidevalt sellele, kuidas sa teistele silma jääd. Seejärel arvad sa kohe kõige hullemat: «pole piisavalt tark», «pole naljakas», «liiga igav». Selletõttu ei tunne sa ennast enda kehas mugavalt. Olles madala enesehinnanguga ootad sa teistelt, et nad vaatavad sind sama pilguga, nagu sa end vaatad – arvustades igat su sammu.
Sa mõtled liialt oma suhetele.
Kui sa ei tunne ennast väärilisena, siis eksisteerid ainult emotsionaalselt tühjal kujul. Sisimas sa tead, et sa pole midagi väärt. Sa kardad, et inimesed sinu ümber saavad jälile sinu mittetäiuslikkusele. Seega sa teed ületunde suhete kallal, mis sul on. Kui suhe hakkab kasvõi hetkeks jahtuma, tekib tunne, et kogu maailma variseb kokku. Sa võtad enda õlgadele ülesande tuua suhe kõikidest raskustest läbi, kas või omaenda heaolu ohverdades.
Kui midagi halba juhtub, süüdistad sa ennast.
Kui sind tabab tagasilöök, mida mõnikord kõik inimesed peavad elus läbi elama, olgu selleks siis töökaotus, negatiivne vastukaja, lein või rahalised raskused, siis süüdistad sa sellest iseennast. Sind hakkab vaevama häbitunne ja lased oma pähe negatiivsed mõtted. Sa ei ole võimeline võtma vastu väärtuslikku tagasisidet või probleemidele lahendusi. Seejärel muutuvad järgnevad tagasilöögid veel rohkem laastavateks.
Oled äärmiselt ebakindel.
Harva on sul tunne, et tead, mida edasi teed. Selle asemel sa kahtled endas ning analüüsid igat oma sammu. Sa otsid teistelt arvamust ja hinnanguid, mis peaksid sul aitama mitte enam vigu teha. Vahest märkad, et sinu tehtud otsused ei peegelda sinu tegelikku isiksust, kuid kardad teha vigu ning langeda endale omaseks saanud eneseviha mustrisse.


description: 24- aastane Hayley Hasselhoff ütles, et Victoria Beckham inspireeris teda oma pluss-suurusele mõeldud kollektsiooni looma.

title: Victoria Beckham inspireeris David Hasselhoffi tütart

maintext:
Hayley Hasselhoff on David Hassellhoffi 24-aastane modellist tütar. Naine tunnistas hiljuti, et Victoria Beckham, kes on disainerina ennast täiesti nullist üles töötanud, inspireeris Hayleyt sama tegema.
Hayley Hasselhoff / London Fashion Week Autumn/Winter 2014 Jonathan Short/AP /Scanpix
Hiljuti lõi Hayley oma esimese kollektsiooni pluss-suuruses naistele ja ta tahab moevaldkonnas jõuda samale tasemele nagu Victoria, kes teeb juba kõrgmoodi. Hayley ütles, et talle meeldivad puhtad lõiked, šikk ja lihtne väljanägemine, mida suurematel naistel on sageli raske saavutada.
Kuna ta ise on olnud pluss-suuruses modell, siis ta teab täpselt, kuidas suuremad naised ennast praegusel ajal tunnevad. Kui ta oli noorem, siis ta oli oma keha osas väga teadlik ja tundis ennast ebamugavalt, sest ta arenes kiiremini kui ta eakaaslased.
Hayley peab ennast praegu täiesti normaalseks ja tal on hea meel selle üle, kuhu pluss-suuruses moetööstus on liikunud. «Järjest rohkem võib laval näha suuremaid tüdrukuid. Kui ma olin 14-aastane, siis ei olnud kedagi eeskujuks, aga praegu on pluss-suuruses tüdrukuid isegi kõrgmoes,» selgitas Hayley.


authors:
Egert Oiov
Vormiloojate Peatreener Ja Nõustaja

description: Meil kõigil on soovid, eesmärgid ja unistused. Peavadki olema – kuidas muidu areneksime? Mõtleme nende saavutamisele päevast päeva. Tihti jääbki see vaid mõtlemiseks, sest tegemata jääb esmane samm, mis on kogu protsessis kõige olulisema tähtsusega! Näiteks, vaevalt sa enam koju tagasi pöördud, kui oled juba jooksuringiga alustanud, kirjutab Vormiloojate peatreener ja toitumisnõustaja Egert Oiov.

title: Personaaltreener Egert Oiov: otsetee unistuste täitumiseni

maintext:
Järgnevalt anname sulle mõned lihtsad nipid, kuidas astuda esimesed sammud tähtede poole. Kuigi Vormiloojad keskenduvad üldiselt tugeva tervise, treenitud keha, normaalse toitumise ning unistuste vormi saavutamisele, on paljud alljärgnevatest põhimõtetest ülekantavad ka eesmärkide saavutamisele elus üldisemalt. Meie organism on tervik, vaim ja keha peavad olema tasakaalus. Ainult selliselt suudame saavutada maksimaalse heaolu taseme ja viia ellu oma unistused.
Olles ennast meiega samale lainele viinud ning võtnud eesmärgiks oma unistuste keha saavutamise, siis järgnevad nõuanded aitavad üle saada esmasest ja kohati kõige keerulisemast takistusest. Kardinaalsed muudatused tunduvad liiga võimatud ning valgus tunneli lõpus liiga kaugel? Alustame algusest.


description: Mida peaks sõber silmas pidama ja kuidas teatud olukordades käituma?

title: Kuidas olla parem sõber?

maintext:
Sellele annab vastuse Sophia Dembling endaalgatatud rubriigis «Introvertide nurk», vahendab Psychology Today.
Kas sa võtad oma sõpra enesest mõistetavana? Kui vastus on «ei», siis oled õigel teel. Kui sa oled piisavalt mures oma sõbra heaolu pärast, siis see näitab, et sa hindad teie sõprust. Pealegi, kui sa võtaksid oma sõpra enesestmõistetavana, on kaheldav, et mõte tema heaolust sulle pähe jõuakski.
Introverdid ei vaja enda ellu palju inimesi, kuid see tähendab, et suhted peavad olema head nende inimestega, kes juba on meie ellu tulnud. On loomulikult ka introverte, kes meelsamini räägivad kodus koeraga kui teiste inimestega, kuid emotsioonidest tulvil elu elamiseks on kõrvale vaja inimesi, kes teevad sind õnnelikuks.
Mõned introverdid aga ootavad, et sa näeksid vaeva nendest informatsiooni välja tõmbamisega. Tuleb meeles pidada, et on olemas kuldne kesktee, mida järgides võib viia sõprussuhted, mida sa tõeliselt hindad, eluteel edasi.
Oht on aga selles, et äkki ei pinguta sa sõpruse nimel piisavalt. Sa tunnetad enda ja selle sõbra vahel, kes sa oled ja sõbra vahel, kes sa tahaksid olla, aina suuremat distantsi. Selle vahe vähendamiseks pead sa end sõbrale avama.
Rääkides oma tunnetest seoses sõprusega viid sa sõpruse uuele tasemele, isegi siis, kui sõbra arvates oledki juba parim sõber, kes ei pea midagi muutma. Oma tunnetest rääkimine on ainult kasulik, nii sulle kui ka sõprusele.


description: Me ei tea kunagi täpselt, mis toimub beebide peas, aga selle beebi nägu reetis kõik. See on ilmselt parim foto, mis praegu internetis ringleb ja populaarsust kogub.

title: Väikese tüdruku reaktsioon, kui ta kohtub esimest korda päris baleriiniga

maintext:
Kui baleriin Abigail Cowan väikesele Stellale naeratas, siis hakkasid sädemed lendama. Armastus esimesest silmapilgust. Stella ema ütles ABC uudistele, et midagi pidi selles baleriinis erilist olema, sest niipea, kui Stella teda nägi, läks ta nägu särama ja ta püüdis kohe tantsijannaga juttu ajada.
A little girl's adorable reaction to seeing a ballerina https://t.co/EXPgvb6Rdt pic.twitter.com/dFQLMp7PZb — Yahoo News (@YahooNews) September 24, 2016
Me ei saa kunagi teada, kas see oli Abigaili tiaara, tema sädelev kostüüm või imeilusad piruetid, aga miski muutus väikese Stella sees. Ema jutu järgi läheb Stella oma esimesse ballettitundi sellel talvel.


description: Asi ei ole mitte selles, kas sa käid või ei käi jõusaalis, vaid selles, mida ja kui efektiivselt sa seal teed. Teadmine, kas su treening oli efektiivne või mitte, aitab sind edasi parema füüsilise ja vaimse tervise suunas. Hea trenn annab sulle nii palju rohkem, kui ainult hea füüsise.

title: Kuidas olla kindel, et trenn mõjub?

maintext:
Siin on seitse viisi, kuidas saada teada, kas su trenn on efektiivne või mitte, vahendab Bustle.
1. Sa teed edusamme. Kui sa jõuad tõsta rohkem, kui kaks nädalat tagasi või teed rohkem kätekõverdusi, kui kuu aega tagasi, siis need on mõõdetavad edusammud. Pane oma saavutused kirja, et sul oleks lihtsam oma edasiminekul silma peal hoida ja läbi selle saad ennast edaspidi motiveerida.
2. Sul on rohkem energiat. Rohkem energiat tähendav seda, et su treeningud on efektiivsed ja sa arened. Rusikareegel on see, et sa peaksid ennast pärast treeningut tundma paremini ja energilisemana. Sa peaksid tundma ennast võidukana mitte lööduna.
3. Riided istuvad paremini selga. Kui sa treenid selleks, et saada vormi, siis see on sinu enda valik. Proovi mitte keskenduda kaalunumbrile, sest sa ilmselt kaotad rasva, aga suurendad lihasmassi, mistõttu su kaal ei pruugi üldse muutuda. Riided on üldjuhul hea indikaator, mis näitab, kas on toimunud kehalisi muutusi.
4. Sa saavutad seatud eesmärke. Enne, kui sa alustad treenimisega, oleks mõistlik teha nimekiri eesmärkidest, mida regulaarselt silmas pidada. Tervislikud inimesed on üldjuhul õnnelikumad ja produktiivsemad ning lihtsalt tegusamad. Hoia oma eesmärkidel silma peal ja mingil hetkel saad aru, et need on vahetus seoses sinu üldise heaoluga.
5. Sa ootad, et saaks trenni minna. Sa oled motiveeritud ja ootad põnevusega, et saaks trenni minna. Otsi endale mingi treening, mis sulle meeldib ja mida sa naudid, aga ära unusta ennast aeg-ajalt proovile panna.
6. Su lihased võivad natukene valutada, aga sa ei tohiks üle keha haige olla. Sul ei tohiks olla sellist tunnet, et trenn väsitab sind täiesti ära ja sa kannatad mitu päeva lihasvalude käes. Vastupidi sa peaksid tundma ennast vormis ja energilisena.
7. Sinu isu kasvab. Suurenenud isu tähendab, et su keha vajab rohkem kaloreid, et toetada sinu treeninguid. Söö tervislikult ja vaata, et su menüü toetaks sinu treeninguid.


description: Punutised on lihtne viis, kuidas muuta oma soeng ja kogu väljanägemine eriliseks ning meeldejäävaks teha. Kõige parem on see, et punutistega on võimalik nii palju erinevaid soenguid teha ja nimekiri ei lõppe mitte kunagi.

title: 61 erilist punutist ja punutud soengut

maintext:
Seitse märki, et peate külastama paariterapeuti
Suhted on teadupoolest keerulised ning abi otsimine ei tähenda sugugi, et te olete alla andnud. Kui te pole kindlad, kas nõustamisteenus on midagi, millest teie suhe praegu võidaks, siis siin on seitse märki, mis viitavad, et peaksite seda tegema.


description: Stiilne võrdub mugav, tõestab Diana Arno. Tema sügistalvist disainerloomingut ilmestavad hiigeltaskud on piisavalt mahukad, et muuta käekoti kaasas kandmine ebavajalikuks harjumuseks.

title: Galerii: Diana Arno uus kollektsioon toob pilti suurimad moetrendid ja legendaarsed klassikud

maintext:
Dagmar Lamp: kas meie lastele üldse on vaja eestlust?
Täna ilmus meie nn ajaloonaiste artiklisarjas lugu Lydia Koidula tütrest Anna Michelsonist, kelle saatuse kohta oli mul põnev, aga ka kurb lugeda. Mõtlesin tema elule ja uskumustele ning see hakkas kajama ka tänapäevases võtmes. Kas tõesti on isamaa-armastus midagi, mis ei tule kaasa verega, mida ei peaks üleliia ülistama? Tänases maailmas oleme kõik globaalsed kodanikud, ehk peaks oma lapsigi selles vaimus kasvatama ning patriotismi iganenud vaadete riiulisse suruma?


description: Peekoni-sibularõngad sobivad ideaalselt õhtuseks snäkiks või ootamatute külaliste puhul lauale. Krõbedad ampsud valmivad kiirelt ja mis kõige tähtsam maitsevad suurepäraselt.

title: Lihtne amps: krõbedad peekoni-sibularõngad

maintext:
Keemilised lokid, lained ja sirgendamine - püsiv lahendus teeb argipäevad lihtsamaks
See, et kõik vana tuleb ükskord tagasi, ei üllata vist enam kedagi. Nüüd on siis käes keemiliste ehk püsilokkide aeg. Ehmuda pole mõtet, tänased püsilokid on teinud suure arenguhüppe ning kõrbenud puudli välimust kartma ei pea. Kuigi jah, kel on soov oma soeng afrostiili järgi disainida, saab seda ka täna teha.


description: Kõik naised, kes on kunagi mehega voodit jaganud, teavad, et mehe ja naise harjumused õhtuti enne magama jäämist ja magamisel on erinevad. Näiteks, kelle jalad voodis tihtipeale külmetavad?

title: Kuidas erineb meeste ja naiste jaoks magamine?

maintext:
Ära neid asju mitte kunagi voodis tee, kui sul on probleeme uinumisega
Uni on väga oluline, aga nii paljudel inimestel on uneprobleemid. Panime kirja mõned põhjused, miks inimestel on vahel raske magama jääda ning mida selleks teha ja mitte teha, et uni oleks magusam ja sa oleksid järgmine päev reibas ning puhanud.
Milline on parim magamisasend?
Kvaliteetne uni on väga oluline, sest see tagab selle, et oled järgmiseks päevaks valmis ja energiaga laetud.
Produktiivsete naiste seitse saladust
Kõigil on päevas 24 tundi, aga mõned naised suudavad selle aja sees olla viis korda produktiivsemad kui teised. Mis on nende saladus?
Kas hea uni tagab parema suhte?
Hea uni on meie tervise üks alussambaid aga, kas sa teadsid, et see mängib sinu suhtes ka olulist rolli?
Seitse üllatavat põhjust, miks sa oled väsinud
Sinisel esmaspäeval võid sa ilmselt aimata, et pärastlõunane väsimus on seotud otseselt tänahommikuse äratuskella edasilükkamisega ning eilse hilisõhtuse filmiga, mida sa end vaatama unustasid. Kuid su väsimusel, mis ei paista kuhugi kaduvat ka pärast head ööund, võib olla muid põhjuseid.
Viis salakavalat põhjust, miks sa oled viimasel ajal masenduses
Ilmad on ilusad, sul on hea töö, armastav kallim, hubane kodu, sa saad oma pere ja tuttavatega hästi läbi. Ometi valdab sind tihtilugu lootusetusetunne ja sa oled väsinud, masenduses või isegi depressioonis.


description: Soome tuntuima disainiikooni Alvar Aalto 80. aastapäeva puhul lisas Iittala toodete valikusse halli värvi vaasid. Suitsune ja harmooniline toon täiendab Iittala sügisest värvipaletti.

title: Disainiuudiseid: Alvar Aalto vaasikollektsioon üllatab uue värviga

maintext:
Alvar Aalto 1936. aastal Karhula-Iittala disainikonkursi jaoks loodud vaba vormiga vaasikollektsioon oli midagi erilist ja ainulaadset. Revolutsiooniline ei olnud üksnes esemete geomeetriline kuju, vaid ka vabadus, mis lubas kasutajal otsustada, milleks neid vaase kasutada. Aasta hiljem tutvustati vaase esimest korda Pariisi maailmanäitusel, mis oli Alvar Aalto jaoks läbimurre tööstusdisaini maailma.
Aalto vaaside vormi tõlgendatakse mitmeti, kuid paljude jaoks tähendavad need Soome tuhandeid looklevate kallastega järvi. Mängulise inimesena tahtis Aalto ilmselt vaatajaid segadusse ajada ja pani võistlustööle nimeks «Eskimo naise nahast püksid». Keegi ei tea, kas nimi tulenes tõelisest inspiratsioonist või oli tegemist lihtsalt lõbusa sõnamänguga.
Disainiikoon
Alvar Aalto kollektsioon on olnud kaasaaegse Skandinaavia disaini olulisim osa aastast 1936 ja jäänud Iittala kuulsaimaks seeriaks. Tänapäevalgi on nende vaaside näol tegemist maailma tuntuimate klaasesemetega.
Iga Aalto vaas puhutakse endiselt suuga kõige kogenenumate klaasipuhujate poolt Iittala klaasitehases. Ühe vaasi tegemiseks kulub 7 käsitöömeistrit, 12 tööetappi, 1100 kraadi kuumust ning 10 tundi.
Tänapäeval kuuluvad lisaks erinevate värvide ja suurustega vaasidele Alvar Aalto kollektsiooni veel puidust taldrikud, metallkausid ja küünlaalused. Tumehall selles klassikalises valikus tähistab disaini kangelase aastapäeva. Värv on saadaval Alvar Aalto kollektsiooni kõige populaarsemates suurustes.


description: Öeldakse, et «sa oled see, mida sa sööd» ja see selgitab päris hästi, miks me vahepeal tunneme ennast pärast pitsat või kooki väsinuna, paisununa või vaevleme kõhugaaside käes. Kahjuks, võib toit tekitada stressi, mõjutada meie tujusid, teha meid ärevamaks ja kergesti ärrituvaks.

title: Toidud, mis tekitavad stressi

maintext:
Tõenäoliselt on kõik inimesed on mingil eluetapil stressiga kokku puutunud. Pidev stressiseisund võib hakata mõjuma inimese tervisele. Kui inimese kortisooli tase on liiga kõrge, siis see võib põhjustada lihasvalusid, väsimust ja liigsöömist või alasöömist, vahendab Bustle. Lisaks võib kõrge kortisooli tase aidata kaasa rasva ladestumisele, muuta inimese väsinuks ja paisunuks. Siin on nimekiri asjadest, mis võivad stressi ja sellega kaasnevaid probleeme võimendada .
1. Väga suure suhkursisaldusega hommikusöögid
Magusad hommikusöögid tekitavad sulle korraks hea ja energiale tuju, aga pärast seda toimub kiire langus, mis muudab sind veel väsinumaks ja tujukamaks, kui sa olid hommikul ärgates.
2. Kofeiin
Kofeiin võib võimendada stressisümptomeid eriti nendel inimestel, kes kannatavad ärevushäirete all. Proovi kohvi asemel juua teed või täitsa tavalist vett.
3. Müslibatoonid
Kui need ei ole just isetehtud, siis tasub igasugustest batoonidest eemale hoida, sest tavaliselt on nendesse lisatud väga palju suhkrut.
4. Alkohol
Mõistlik oleks alkoholist loobuda eriti siis, kui sul on tööjuures rasked ajad, sest meelemürgid võivad pikendada stressitundeid.
5. Friikartulid
Soolased, kõrge rasvasisalduse ja kortisooli tasemega toidud tekitavad veel suuremaid isusid, mis tähendab rasva ladestumist ja pikenenud stressitunnet.
6. Vürtsikad toidud
Vürtsikaid toite on raske seedida, mis tõttu tekivad kõhuvaegused ja ebamugavustunne ning see omakorda tekitab stressi.
7. Kartulikrõpsud
Enamikes kartulikrõpsudes on transsrasvad, mis uuringute järgi võivad tõsta stressitaset 48 protsenti ja suurendada ärevustunnet.


description: HeyDay Organic avab Põhjala esimese omataolise mahemahla tehase otse Tallinnas, kus kasutatakse täiesti uut tehnoloogiat.

title: Külmpressitud mahlad lubavad Eestis korraldada mahlarevolutsiooni

maintext:
HeyDay mahlad on sündinud Põhjamaa valgete ööde ning puhta ja puutumatu looduse energiast. Mahlad valmistatakse värsketest ja maitsvatest mahekasvanduse köögi- ja puuviljadest ning marjadest, mis nopitakse käsitsi suurtelt põldudelt, metsadest ja rabadest ning pannakse teie jaoks ilma kuumtöötlemata pudelisse otse Tallinnas asuvas mahlatehases. HeyDay kasutab revolutsioonilist tehnoloogiat nimega High Pressure Processing, mis lubab mahladel säilida värsketena ja vitamiinirikastena.
Mahlatehase idee taga seisavad kaks Eesti meest Janno Veskimäe ja Anton Maljugin, kes vaimustusid ideest panna Põhjamaa loodus pudelisse ning tutvustada tervislikke ja maitsvaid külmpressitud mahlu kogu maailmale.
HeyDay Organic mahlavalikus on hetkel neli mahla, mis igaüks on tehtud vähemalt viiest erinevast toorainest. Nende hulka kuuluvad ka näiteks väga tervislikud ingver, jõhvikas, astelpaju ja eksootilisem kurkum. Lisaks on mahlad nimetatud meie traditsioonidele südamelähedaste nimedega: Deep Forest, Evergreen, Bonfire ja Sunbeam.
Mahlasid saab alates oktoobrikuust osta öko-kaubandusketist Biomarket, Tallinna Kaubamaja toidupoest, Solarise ja Viimsi Comarketi toidupoest, suurematest R-kioskitest, Coopi poodidest üle Eesti ja suurematest Rimidest.


description: Mis põhjustab valgustundlikkust?

title: Miks mu silmad on valgustundlikud?

maintext:
«Valgustundlikkus ei ole haigus, vaid võimalik sümptom mitmele erinevale terviseprobleemile või organismi kaasasündinud omapärale,» selgitab KSA Silmakeskuse optometrist Liisi Toom.
Esiteks võivad valgustundlikkust põhjustada liiga suured pupillid, mis lasevad silma rohkem valgust kui normaalse suurusega pupillid. Samuti võivad olla põhjuseks võivad olla heledad silmad. Nimelt on inimese kehas melaniini pigment, mis annab nahale ja silmadele nende värvi. Peale selle neelab melaniin ka valgust, mistõttu melaniinivaesemad ehk heledad silmad võivad olla valgusele liiga tundlikud. Markantne näide siin on albinism, kus silmade vikerkestadel puudub täielikult pigment ja albiinodel on ilma päikese prillideta päikese käes viibimine talumatult raske.
Teiseks valgustundlikkuse põhjuseks võivad olla erinevad silma põletikud või vigastused. Näiteks sarvkesta põletik, peale keevituse vaatamist või ilma päikeseprillideta mäestikus viibimist, annavad end selliselt tunda, et taolistesse situatsioonidesse inimesed naljalt kogu oma elu vältel enam ei satu. Samas inimesel, kes on saanud suurtes doosides kiiritada, võivad silmad jäädagi väga valgustundlikuks kogu eluks.
Kolmandaks võib valgustundlikkust põhjustada migreen, mille all kannatavad inimesed on tihti valgusele ja ka helile ülitundlikud.
Valgustundlikkust võib esineda ka järgmiste terviseprobleemide korral: kae, kilpnäärme alatalitlus, A ja B grupi vitamiinide puudus, kuiva silma sündroom, päikesepõletus silmas, glaukoom, täielik värvipimedus ja kontaktläätsedest saadud ärritus.
Ka erinevad närvisüsteemi muutvad ravimid võivad tekitada valgustundlikkust. Levinumateks on antibiootikumid tetratsükliin ja doksütsükliin, viiruste raviks mõeldud idoksuridiin, merehaiguse vastu aitav skopolamiin, diabeediravimid kloorpropamiid ja glüburiid ning mitmed teised.
Kuidas valgustundlikkust ravida?
«Parim viis valgustundlikkust ravida on selgitada välja, millise terviseprobleemi sümptomiga on tundlikkuse puhul tegemist,» ütleb optometrist Liisi Toom. «Kui põhjus on avastatud ja seda ravitakse, siis muutuvad ka silmad normaalseks ja valgustundlikkus kaob.»
Kui valgustundlikkust põhjustavad kaasasündinud erisused nagu suured pupillid või heledad silmad, on kõige mõistlikum kanda UV-kiirguse eest kaitsevaid päikeseprille ja võimalusel viibida vähese valgusega ruumides.
Valgustundlikkust tekitavate ravimite manustamise korral tasuks uurida arstilt, kas on võimalik võtta mingeid muid samaväärseid ravimeid, mis tundlikkust ei tekita. Alati soovitame lugeda hoolikalt ravimiga kaasas olevat patsiendiinfo lehte võimalike kõrvalmõjude kohta.
Kui valgustundlikkust tekitavad kuivad silmad, võiks apteegi käsimüügist varuda silmade niisutamiseks mõeldud kunstpisaraid; tilgutada silma kvaliteetset oliiviõli või lihtsalt visata silma rahustamiseks külma vett.
Vitamiinipuuduse korral tasub tavapärase toitumise kõrvale võtta vajalikke vitamiine sisaldavaid toidulisandeid ja vaadata üle oma toitumisharjumused, kuna hea toitumise puhul saate kõik vajaliku tarbitavast toidust. Hoiduge rafineeritud toiduainetest, suhkrust, soolast ja rämpstoidust. Lisaks sellele on soovitatav süüa rohkem vitamiini B2 sisaldavaid mandleid, mis aitavad vähendada migreene, ning rohelisi köögivilju nagu spinat ja lehtkapsas, milles sisalduvad luteiin ja zeaksantiin aitavad samuti valgustundlikkust vähendada.
Kuna viibime enamuse osa ajast päikese- või kunstliku valguse käes, siis võib valgustundlikkus tavapärast elu tõsiselt segama hakkama. «Õnneks on tegemist vaevusega, mis on põhjuse leidmisel enamus juhtudel lihtsalt silmaarsti poolt ravitav. Seetõttu tasub valgustundlikkuse tekkides konsulteerida arstiga, kellega koos on lihtsam mõelda võimalikule raviplaanile,» soovitab KSA Silmakeskuse optometrist Liisi Toom.


description: Ükskõik, kui hästi või halvasti su kohting ei läinud, siis ühel hetkel peab see lõppema. Mis saab edasi? 50 protsenti ameeriklasi arvasid, et esimene kohting peaks lõppema suudlusega, kui koos oli tore olla.

title: Kuidas lõpetada esimene kohting?

maintext:
See ei tähenda muidugi, et sa kindlasti peaksid kedagi suudlema, see on su enda otsustada. Kõige tähtsam on öelda «aitäh» ja naeratada isegi, kui sa tead, et teist kohtingut ei järgne, vahendab Bustle. Siin on neli stsenaariumit, kuidas kohtingud tavaliselt lõppevad ja mida siis teha.
Esimene variant: kumbki ei tunneta romantilist sidet.
Seda juhtub ja tihedamini, kui sa arvata oskad. Sellises olukorras piirab tänamisest, seejärel soovid kaaslasele head õhtut ja ei pea pärast seda enam midagi selgitama.
Teine variant: te meeldite üksteisele väga ja seda on näha.
Kui sulle keegi meeldib, siis näita seda välja. Ütle näiteks «mul oli tore ja mulle meeldiks sind uuesti näha». Kõige tähtsam on pärast esimest kohtingut üksteisega kohe ühendust võtta, mida varem seda parem. Unusta ära kolme päeva reeglid ja ära proovi mängida raskesti kättesaadavat, kui asi on selge, et te mõlemad meeldite üksteisele.
Kolmas variant: sa ei ole kindel, kuidas sa ta vastu tunned.
Lõpeta esimene kohting tänades, aga ära luba midagi. Mõnikord on vaja natukene aega, et asju läbi mõelda enne, kui järgmisi samme astud. Kui sa otsustad, et sa tahad seda inimest uuesti näha, siis ära unusta, et sa ei ole mitte millekski rohkemaks kohustatud, kui jutuajamine.
Neljas variant: üks tunneb sümpaatiat ja teine ei tunne midagi.
Sellises olukorras on tarvis aus olla. Anna oma kaaslasele aus vastus ja ütle midagi sellist nagu «ma ei tunne meie vahel sellist sidet, mida ma lootsin, aga ma soovin sulle kõike paremat».


description: Kohtingumaailmas seigeldes tahame me sageli, et meil oleks võimalik näha teise inimese pähe – mida ta meist mõtleb, mida me peaksime edasi tegema, kuhu see kõik areneb… Hiljutine uuring toob aga halbu uudiseid selle kohta, mis meestele pelutavalt mõjub.

title: Uuring: seda tüüpi naine peletab mehed eemale

maintext:
Varssavi majandusülikoolis viidi läbi uuring, mille põhjal selgus: mehi hirmutavad targad naised. Jah, te lugesite õigesti: teadlased avastasid, et kui naine näitab end teatud intellektitasemel olevana, siis ei mõju ta enam mehele ligitõmbavalt ja positiivsed korrelatsioonid naise atraktiivsuse osas vähenevad, vahendab Hello Giggles.
Sellele järeldusele jõudmiseks koguti kokku 500 inimest, kel lasti osaleda kiirkohtingutel ning kus neil paluti hinnata oma partnerite atraktiivsust ja intellekti. Iga mõne minuti järel pandi neid paari järgmise inimesega ning seejärel küsiti, kas nad tahaksid uuesti temaga kohtuda. Kurb on see, et tulemused näitasid: on kindel punkt, kus mehed ei hinda enam naiste intellekti positiivselt.
Lihtsalt öeldes ütleb see uuring meile, et mehed tahavad arukat ja tarka naist, kuid ainult teatud määrani. Mis on muidugi naeruväärne, nii et pidagem kõik ikka meeles, et me kõik oleme väärt partnerit, kes hindab nii meie välimust kui ka seda, mis kõrvade vahele jääb.


description: Kui võtta tänapäeva naisi ja õieti neidusid niisugustena, nagu nad ajakirjanduses peegelduvad, siis peab küll küsima: «Missugune peab tänapäeval neiu olema, et ta kõlbaks enam-vähem korralikumale, moraalsele ja eeskujulikule noormehele heaks ja lõbusaks seltsiliseks?» Nii küsib 1931. aasta 22. veebruari Abielulehe numbris õnnetu kirjasaatja.

title: Abieluleht 1931. aastal: anduma peaks naine ikka siis, kui tagajärgi majanduslikult kroonida võidakse

maintext:
Vastust sellele küsimusele ei saa meie nendest elunähetest, mis viimasel ajal ajakirjanduses, küll brošüürides ilmuvad ja milles tegevad kõigist kihtidest neiud ja naised – mitte. Tõsi, meie saame küll pildi, missugused nad tegelikult on neile, kellel raha taskus kõliseb. Rahata, vähemalt väikse rahaga noormehele ei leidu tänapäeval neidu seltsilisi.
Teisest küljest näeme, et mingisugune eelabieluline kooselamise tarvidus on noormeeste seas taudina lahti pääsnud. Nüüd kirjutab neiu ilma igasuguse häbitundeta lehes: «Tutvunesin noormehega, saime hästi läbi, meeldisime ja nüüd korraga – noormees nõuab andumist.» «Mis teha?» – küsib neiu ilma inimeste käest. Kui sarnased neidude vägistamise katsed tõesti noormeeste seas laialt levinud, siis peab muidugi ütlema, et noorte inimeste voorus on hädaohus ning selle nähtuse põhjuseks on kindlasti neidude endi järelandmine.
Kui analüüsime ülaltoodud neiu küsimust. «Kas anduda nüüd sellele pealetükkivale noormehele?» siis näeme, et neiu, kes iseseisvalt ja veel üsna hästi ajalehes oskab kirjutada, küllalt nii palju otsustamisvõimet omab, et ise omale otsuse anda võiks, ilma küsimata võõrastelt, kelle hulgast vastuseid poolt ja vastu võib saada.
Kuid neid ei otsusta ise nii kuidas tarvis. Ta küsib ilmalt nõu. Kindlasti on aga sarnase küsimuse esitajal juba enne küsimist kavatsus, vähemalt nõu, anduda, et siis oma sisemist mina vabastada ja õigeks mõista: «Et vaata, ma küsisin ja seda andumist ei loetud nii väga suureks kergemeelsuseks, koguni soovitati anduda, et siis meest kinni võiks pidada.»
Välispidiselt näib seaduspärane see asjakäik olevat. Juhtub aga nüüd laps neiule sündima, siis visatakse see süü kõik mehe kaela: tema on lapse isa, tema peab mind kosima ükskõik kas tal on võimalik perekonda toita või mitte. Noormees süüdistab jälle neidu – miks see andus, kuna ta teadis, et tal pole võimalik praegu abielluda.
Sarnastes ja igasugustes teistes armuelu variantides, mis nii haledalt lõpevad, on muidugi peamiselt kasvatuse puudus ja kindlustamata majanduslik seisukord süüdi. Loodetakse andumisega paremat, saavutatakse aga halvemat. Suguhaigustest, mis linnas noori varitsevad – rääkimata. Muidugi on siin peale öeldud põhjuste veel süüdi iseloomude nõrkus, mille omakordne põhjus liigne alkoholi tarvitamine nii maal kui linnas.
Et mõnikümmend aastat tagasi neiud vooruslikumad olid ning kindlalt noormeeste pealetükkivust tagasi lõid, ses ei ole kahtlust.
Oli siis enam-vähem loomulikum, kindlam ja püsivam majandus nii ühel kui teisel ning tarvidust ei nähtud selle parandamiseks andumise teel. Kui anduti, anduti, siis järgnesid pulmad – nüüd on aga see kahtlane.
Kõike öeldut kokkuvõttes, peaks noored ja iseäranis sarnaste küsimuste esitajad – «Kas anduda?» – kõige pealt enne teadma, mis tagajärjed andumisel küsijale ühel ehk teisel juhtumisel võivad olla ja kui see ette näha on, siis talitada nagu see loomulik: anduda ainult siis kui tagajärgi nii majanduslikult, so abieluga, kroonida võidakse, kui ka moraalselt – ilma pärastise etteheiteta – «Miks tahtsid mind, kuna nüüd mind ei kosi?!»
Neiu, kes andub, ei või ju end süütuks pooleks pidada ja ainult noormeest süüdistada. Niisama on liig pealetükkivuses omakord noormees süüdi, kuna naisterahva vastupanu praegusel ajal nõrgem on, kui mõni aeg tagasi lihtsa, nagu öeldud, ebakindla majandusliku aluse pärast.
Järelikult – need noormehed, kes endid veel abiellumiseks pole jõudnud sisse seadida, peaksid neidude võrgutamisest loobuma, neiud aga neid noormehi usaldama, kes kooselu tagajärgi ette näevad ja neid vähemalt pikemat aega kanda mõtlevad puhta armastuse tiival.


authors:
Toimetaja
Mirko Miilits
Personaaltreener Ja Toitumisnõustaja

description: Kiiresti kaalust alla soovijad on sageli ummikus, sest proovides järjekordset dieeti või «imeprogrammi» teeme oma kehadele karuteene. Meie vaim ja keha pole loodud korraga ja lühikese aja jooksul suuri muudatusi vastu võtma – eriti toidu osas. Ajutiste mittetöötavate ja väsitavate lahenduste asemel tuleks anda endale võimalus astuda tervislikuma mina suunas arukamalt.

title: Kaalust alla korraks või püsivalt saledaks? I osa - milline isiksus oled?

maintext:
Personaaltreener ja toitumisnõustaja Mirko Miilits toob lugejani moodused, kuidas omal käel või koos professionaali abiga saavutada kestvad tulemused ja vastavalt eesmärgile soovitud kehakaal, paranenud tervis ning vähenenud sisemiste rasvade tase. Muutes ebatervislikud harjumused tervislikeks naudime energiaküllasemat elu!
Säästame närvi, aega ja tervist – alustame targalt
Me oleme igaüks erinev isiksus ja seetõttu tuleb vormi saamisel alustada arusaamisest, kes sa sisimas täpselt oled. Igaühel on oma temperament, personaalsus, murede lahendamise võime ja distsiplineeritus. Seetõttu vajab igaüks iseloomule vastavat lähenemist. Õnneks saame teha veidi üldistusi teadustöö ja kogemuste põhjal ning jagada inimesed nelja peamisse kategooriasse lähtudes kahest olulisest kriteeriumist: motiveeritus ja oskused.
Olenemata sellest, kas võetaks vormi saamise ette omapead või kaasatakse treener/nõustaja, on hea teada oma alguspunkt ja teha targad valikud.
Milline isiksus oled?
I Kõrgelt motiveeritud, heade oskustega – otsi väljakutseid ja õpi ennast kuulama. Lase treeneril delegeerida.
Inimesed, kes on tavaliselt mitmes asjas head ja kes on motiveeritud saamaks paremaks. Sellisele inimtüübile sobib olla iseenda peremees mitte passiivne kaassõitja. Hästi võiks sobida nõustaja/treeneri või ka enda poolt seatud «koduülesanded» ja väljakutsed, mida täita ja soovitav on julgelt ise lisaks uurida ning lugeda huvipakkuvate teemade kohta. Kõrgelt motiveeritud ja heade oskustega indiviidil on tarvis mõista, et edukuse mõõdupuuks saab olema oskus õppida, mõista ja tunnetada, mis töötab tema jaoks kõige paremini. Mida rohkem tegutseda oma sisetundega kooskõlas, seda paremad saavad tulemused.
II Madalalt motiveeritud, heade oskustega – leia tugevad sisemised põhjused muudatuste tegemiseks ja tegutse üks samm korraga. Otsi inspireerivat teejuhti.
Olla milleski hea, kuid tunda endas vähest jõudu tegutsemiseks võib sageli tuleneda sisemisest ja välisest pingest. Tavaliselt kirjeldatakse nii madalalt motiveeritud, kuid heade oskustega inimtüüpi. Ilmselt teavad kõik kedagi oma tutvusringkonnast, kes «kunagi oli nii hea laulja/tantsija/kirjutaja», kuid kes hetkel ei rakenda oma talenti.
Sellele inimtüübile ei sobi kriitiline tagasiside ega hüperaktiivne lähenemine. Edasiminekuks on tarvis leida tugevad sisemised põhjused muudatuste tegemiseks, sest tüüpilised tellitud treeningkavad ja info tundub neile liiga suure tööna.
Üks võimalus on alustada väikeste sammudega ja keskenduda sisekõne küsimustele vastamisega (nendest allpool pikemalt). Oluline on olla inspireeritud ja tunda progressist rõõmu.
III Kõrgelt motiveeritud, väheste oskustega – jaga suur eesmärk perioodilisteks ülesanneteks. Lase treeneril end progresseeruvalt suunata, ära osta endale lühiajalist «treening-toitumiskava elumuutust».
Entusiastlik ja motiveeritud, kuid piiratud oskustega. Olles siin kategoorias, siis tuntakse ennast pidevalt «ülemotiveeritult» ehk tegutsemistahe on sageli suurem tegelikust võimekusest ja teadmistest. Inimesed, kes pidevalt proovivad uusi asju, kuid kellel puudub püsivus.
Tervisealaselt on tavaline olukord, kus tahetakse koheselt mitmeid suuri elustiili muutusi korraga teha ja see viib üsna tihti kurnatuseni ja ei tule kasuks pikaajaliste eesmärkide saavutamisel. Mõeldes uusaastalubaduste peale, siis sellist inimtüüpi võib jaanuaris fitness-klubides ohtralt kohata. Tellitud on uus trenni- ja toitumiskava ning endale suured ootused seatud. Paraku on loobujate hulk väga suur ja õnneks saab seda vältida, kui endaga tuttavaks saada.
Aega ja närvikava aitab säästa, kui peaeesmärk jagada perioodilisteks eesmärkideks ja keskenduda pigem tegevustele kui numbritele. Kui sooviks on kindel number kehakaalu kaotada, siis mõistlik on see enda jaoks täpselt lahti mõtestada. Kas õnnelikuks teeb number või reaalne välimus ja enesetunne? Üleliigse rasvakihi kaotamine kõhupiirkonnast ja number väiksematesse riietesse mahtumine on märksa pikemajalisemaid tulemusi andvad «MIKS-id».
Näiteks võtta ülesandeks jõuda 3 korda nädalas trenni 1 kuu vältel. Järgmisel kuul seada juba uued eesmärgid ja pigem hoiduda ainult kaalunumbri tagaajamisest, sest see ei anna adekvaatset pilti reaalsest progressist ning võib demotiveerida.
Treeneri abi kasutades on soovitatav regulaarselt kohtuda ja progressi hinnata, teha vastavaid muudatusi ja hoida ennast liigsest infomürast.
IV Madalalt motiveeritud, väheste oskustega – vali endale sobiv tegutsemiskiirus ja leia sind kõnetavad usaldusväärsed allikad. Lase treeneril end kindlakäeliselt juhtida.
Siia kategooriasse kuuluvad tavaliselt introvertsed, kinnised ja häbelikud. Tuleb olla endaga aus ja mitte otsida suuri loosungeid ja lubadusi, vaid leida usaldusväärsed allikad/juhendaja, mille abil endale sobivas tempos tegutseda. Liiga tormakas tegutsemine on madalalt motiveeritud ja väheste oskustega inimtüübi jaoks harilikult suurt eneseületamist nõudev ja saab tavaliselt peamiseks takistusteks.
Treeneri valiku puhul on soovitatav eelistada tagasihoidlikuma natuuriga, sest liiga esiletükkiv ja vali juhendaja võib mõjuda pigem pidurdavalt kui abistavalt.
Artikkel ilmus esmakordselt ajakirjas Sport.


description: Eile vahendasime pluss-suuruses naiste pahameelt selle üle, et rõivad, mis on neile mõeldud, maksavad poes palju suuremat hinda kui tavasuuruses rõivad. See on aga vaid mündi üks pool – sageli on aga suurematel naistel poest üldse raske sobivaid riideid leida.

title: Millised näevad pluss-suuruses riided tegelikult kurvikate naiste seljas välja?

maintext:
Maarja Kupits: sada eurot, raha otsas?
Seda, kuivõrd erinev on inimeste suhtumine materiaalsesse ja eriti rahasse, näen ma igapäevaselt ainuüksi omaenda pereelus. Kuigi nii minu kui mu mehe varanduslik taust on laias ulatuses sarnane – kuldlusikaga kehaõõnsustes ei sündinud meist kumbki ja kõik, mis meil on, on rohkem või vähem ausa palgatööga teenitud – on meie vaated rahale kardinaalselt erinevad.


description: Seda, kuivõrd erinev on inimeste suhtumine materiaalsesse ja eriti rahasse, näen ma igapäevaselt ainuüksi omaenda pereelus. Kuigi nii minu kui mu mehe varanduslik taust on laias ulatuses sarnane – kuldlusikaga kehaõõnsustes ei sündinud meist kumbki ja kõik, mis meil on, on rohkem või vähem ausa palgatööga teenitud – on meie vaated rahale kardinaalselt erinevad.

title: Maarja Kupits: sada eurot, raha otsas?

maintext:
Mu mees näiteks muutub närviliseks, kui ta teab, et tal on vaba raha vähem kui 500 eurot. Kui kontojääk ligineb sajale eurole, on tal enda meelest raha täiesti otsas ja tuleb kiiremas korras endale ärasuremiseks sobivat auku kraapima hakata. Kes on pealinna elukalliduse ja palkadega umbkaudselt kursis, võib ette kujutada, et sedalaadi kriise tuleb tal ette umbes peaaegu iga kuu lõpus.
Lihtsamaks ei tee olukorda asjaolu, et mina ei hooma tema meelest vist üldse asja tõsidust. Mingi piirini on tal ilmselt ka õigus, sest minu jaoks on väiksemadki summad põhimõtteliselt raha ja seega «raha veel on» – JOKK! Teisalt suhtub tema oluliselt liberaalsemalt uute asjade ostmisse ja vanade väljavahetamisse. Mitte kõige külluslikumates oludes veedetud aeg on mind õpetanud ressursse uskumatult pikaks ja peenikeseks venitama, vajadusi tahtmistest eristama ning süstinud raudset usku, et kui kuidagi ei saa, siis kuidagi ikka saab. Ajaloolise tõe huvides – nälga pole meist keegi kordagi surnud.
Samas ei tasu arvata, et ma lihtsalt õitsen tänases päevas kui süüdimatu õieke väljal ega hooli, mis homne toob, vastupidi. Lõpuks alati hakkamasaamise taga on tegelikult suur, tõsine ja pidev arvestamistöö, vajadusel koos Exceli tabeliga, ent see on omakorda midagi, mis toimub nö kaadri taga ja millest päris iga inimene, sh härra abikaas, ilmtingimata midagi näha ega kuulda ei taha. Ja siis ongi: «Raha on täitsa otsas! Ma ei tea, mis meist saab!» – «Ah, mis sa plärad...»
Sellised erinevused on juba ühe pere mikromaailmas. Uksest välja astudes avardub suhtumiste skaala veelgi. Kõrvuti eksisteerivad need, kes peavad toime tulema miinimumpalgaga ja need, kes sama summa eest iga paari kuu tagant lapsele uue nutividina ostavad. Kui elu piirduks lihtsalt sellise ebavõrdsusega, võiks see lugu siinkohal lõppeda, ent paraku see nii ei ole. Nimelt elavad need erinevused edasi meie järeltulijates ja nende tõekspidamistes.
Teiste vara lõhkumise häbi
Ma mäletan, millist õudust tundsin, kui üle 20 aasta tagasi algklassiõpilasena klassikaaslast seljakotist tirides käis pahaendeline *RAKS* ja midagi kusagil selle õnnetu koti küljes andis järele. MA LÕHKUSIN TEISE LAPSE ASJA ÄRA. Kas ma pean selle nüüd kinni maksma? See oli midagi nii kirjeldamatult jubedat, et sellist jama on siiamaani raske kommenteerida. Kas minuga selle pahateo eest midagi tehti ka või piirdus karistus vaid minu enda peas toimuva häbistamisega, ma kahjuks enam ei mäleta, aga sellest *raksust* tulenenud emotsioon on ilmselt mu mällu igaveseks jäädvustunud.
See suhtumine nö teiste asjadesse saadab mind tänapäevani. Kellel on olnud haruldane (eba)õnn mu autos sõita, teab ehk, et mul on autos palju – ütleme viisakalt – asju. Mõned neist on jõudnud oma elukaare lõppu ja saanud... noh, mitte lausprügiks, aga on minetanud oma kasuteguri ja põhimõtteliselt ei peaks seal olema. Aga siiski on ja teatavasti – kus on, sinna tuleb juurde.
Selle tulemusena on mul aeg-ajalt veidi ebamugav, kui mõnest margiesindusest järjekordset prooviautot võtma minnes ja lapse turvatooli oma autost teise hiivates esinduse töötaja pilk mu auto tavapäraselt toonklaasi varju jäävasse sisemusse liialt süveneb. Tahaksin neile sellistel juhtudel tõsimeeli kinnitada, et ausõna – ma hoian teie autot paremini kui enda oma!
Mulle tundub elementaarne, et teiste inimeste omandi – mille soetamiseks on keegi raha kulutanud – suhtes kehtivad teatavad piirangud, kitsendused ja kirjutamata reeglid, millele näiteks oma autos võib aeg-ajalt läbi sõrmede vaadata. Muidugi, õnnetusi juhtub ja selle eest ei ole keegi kaitstud, aga mul hakkab sügavalt ebameeldiv juba midagi sellist ette kujutades või meenutadeski, ning mind ärritab alati, kui kohtan selles teemas lugupidamatust või ükskõiksust (näiteks parklates ustega tagujad – setu teid söögu!)
Ei saa muidugi päris kindlalt väita, et selline hoolimatus on otseses seoses suhtumisega rahasse, aga ma kahtlustan seda üsna tugevalt. Näib ju loogiline, et kui inimene on kasvanud teadmisega, et kui midagi ära lõhkuda, saab kohe uue või parema asemele, ei oskagi aru saada, milles probleem on või et üldse võiks probleem olla, kui ta kellelegi teisele kuuluvaid esemeid kahjustab. See kehtib ühtviisi nii mänguväljakul kui parkimisplatsil.


description: Kuidas näidata naisele, et sa tõesti hoolid temast ja kuidas teha nii, et naine tunneks end iga päev eriliselt?

title: Meestele: kuidas näidata oma naisele, et sa hindad teda?

maintext:
Mehed võiksid naisele iga päev välja näidata, kui väga nad temast hoolivad ja kuidas nad naist hindavad, vahendab Female First. Loomulikul võiks hoolimine olla vastastikune, aga siin on mõned näited, kuidas just mehed saavad oma tänulikkust üles näidata.
Pane tähele väikeseid asju, mida su naine teeb. Isegi, kui teil on omavahel majapidamistööd ära jagatud, siis sa võid alati oma kaaslasele märku anda, et sa hindad seda, mida ta kodu heaks teeb.
Toeta tema huvisid ja kirgi. Lase tal püüelda oma unistuste ja eesmärkide suunas ka siis, kui see tähendab, et sa peaksid näiteks lisatööd tegema, aga tea, et tema teeks sinu jaoks sama.
Tee oma naisele komplimente. Ühel hetkel saab flirt ja mesinädalate aeg ümber, aga ärge unustage üksteisele ilusaid sõnu öelda ka pärast seda. Kui sa arvad, et ta on ilus, siis ütle talle seda. Sellega annad sa naisele märku, et sa pead teda atraktiivseks ja väärtustad seda, et just tema on sinu partner.
Korraldage regulaarselt kohtinguid. Minge restorani sööma või istuge kas või kord nädalas koos laua taha ja sööge õhtust ilma, et taustaks mängiks televiisor või oleks muid segavaid faktoreid. Keskenduge lihtsalt üksteisele.
Ole loov. Kui sa väljendad ennast kogu aeg ühte moodi, siis näiteks sõna «aitäh» võib kaotada oma tähenduse. Proovi «mul on nii hea meel, et…» või «mulle meeldib, et…», lisaks võid proovida jätta väikeseid kirjakesi või saata sõnum.
Pane tähele, kui palju aega ja vaeva ta kulutab. Kui sa näed, et ta töötab millegi nimel ööd ja päevad, aga tulemus ei ole selline nagu ta lootis, siis ole oma naisele toeks. Ütle, et sina hindad seda vaeva ja aega, mida ta oli valmis millegi õnnestumiseks ohverdama.
Anna talle märku, et sinu edul on lahutamatu osa ka temal. Kui sa saad tööjuures palga- või ametikõrgendust, siis see tuleb tavaliselt pikkade tööpäevade arvelt, mida su naine on mõistnud ja toetanud. Ära unusta, et ta toetab sind alati nii edus kui ebaedus.
Seltskonnas olles kiida oma naist. Ära mitte kunagi ütle midagi halvasti oma naise kohta teiste inimeste ees. Ole heaks eeskujuks teistele paaridele ja alati kiida oma naist teiste paaride ees.
Paku ennast appi, kui tal on abi vaja. Paku välja, et sa käid ise vahepeal poes või viid ta tööle, kui tal on kiire. Proovi teda abistada igal võimalusel, kui sa saad.
Pane tähele suuri asju, mida su naine teeb. Oletame, et te korraldate sõpradele suurt õhtusööki, siis anna talle kindlasti märku, et sa hindad seda, kui palju aega ja vaeva ta on valmis panustama, et kõik sujuks suurepäraselt.


description: Igasugu fitnessi väljakutsed on saamas väga populaarseks ja seda mitte ainult sotsiaalmeedias. Välismaalt on meilegi kohale jõudmas trend läbida ühes jutis 30- kuni 60-päevaseid väljakutseid nii jooksmises, rattasõidus kui teatud kehaosadele keskendunud harjutuste näol ka spordiklubides.

title: Unusta 30-päevased väljakutsed: mis juhtub su kehaga, kui teed iga päev aina sama harjutust

maintext:
«Sellised väljakutsed on tihtipeale suunatud just algajatele või neile, kes sellist trenni tavaliselt ei tee,» märgib spordiarst Mike Robertson portaalis Women’s Health. «See võib olla raske probleem. Kui sa ei ole viisa aastat rattaga sõitnud ja hakkad ühtäkki pea iga päev spinningus käima, võib see kiire koormuse muutus viia kergesti ületreenimiseni.» Teisisõnu tuleb keha enne harjutada kahe või kolme trenniga nädalas ning alles siis minna üle kuuele või seitsmele trennile nädalas, või sind tabavad kurnatus, nõrkus ja vigastused.
Ka kergemana näivad treeningud nagu jooga või pilates võivad muutuda kahjulikuks, kui neid hakata ühtäkki tegema iga päev. «Kui keha panna pidevalt samasse asendisse ja olukordadesse, hakkab see suure tõenäosusega valutama ja läheb kangeks, mis tõstab tõsiste vigastuste riski.»
Mida on neis väljakutsetes head?
«Perioodiliste väljakutsete suurim pluss on see, et need võivad muuta trenni harjumuseks,» selgitab Robertson. «Ja nagu me teame, on sellest mustrist palju raskem lahti saada, kui mingi tegevus on juba harjumuspäraseks muutunud.»
Peale selle, et lühiajaline väljakutse võib trenni meelitada neid, kes pole end ammu liigutanud, võib spordiklubis käimine ja aktiivsem elustiil muuta neid enesekindlamaks ja julgustada proovima ka midagi muud. Esimesed trennid on alati rasked, sest tihti põetakse mõttetute asjade pärast ja kardetakse, mida teised arvavad. Kui mõni trenn selja taga, on prioriteedid paremini paigas ja saab keskenduda ainult trennile.
Sõltuvalt trennist võib kindlasti ka mingeid muutusi täheldada, mis annab edaspidi trenni tegemiseks motivatsiooni juurde. Iga väljakute edu sõltub aga suuresti ka sellest, mida keegi teeb trenniväliselt: mida ja kui palju sööb, kui palju joob alkoholi, kui kaua magab jne. Kindlasti paraneb aga lihasmälu: «Paljalt ühe harjutuse pidev kordamine aitab sul selles väga osavaks saada,» nendib Robertson. «Harjutamine teeb ikka meistriks. Kui teed alati ühte sama asja, muutud aina efektiivsemaks.»
Perioodiliselt trenniväljakutsed mõjutavad seega positiivselt rohkem suhtumist ja motivatsiooni kui keha, kuid just enamikule ongi just motivatsiooni leidmine trenni tegemiseks kõige raskem. Kui kavatsed mingist väljakustest osa võtta, siis tee kindlasti põhjalikult sooja ja enne alustamist tee sama trenni kaks või kolm korda nädalas umbes kolm nädalat enne päriselt pihta hakkamist. Kuula oma keha ja kui tunned, et peaksid lõpetama, siis jäta väljakuste katki. Ära lõhu ennast ja jäta üks päev nädalas puhkamiseks.


description: «Andke mulle kuus tundi puu maha saagimiseks ja ma kulutan esimese tunni sae teritamiseks,» on öelnud Abraham Lincoln. Sama põhimõte kehtib ka meie õppimisvõime kohta. Et suudaksime hästi uusi teadmisi omandada, peame hoolitsema oma füüsilise ja vaimse tervise eest. Uurisin, mida arvatakse teadusmaailmas elustiili ja kognitiivsete võimete seostest.

title: Viis kasulikku nõuannet, kuidas igapäevase elustiiliga õppimisvõimet toetada

maintext:
Toitumine
The American Journal of Clinical Nutrition avaldas 2011. aastal uurimistöö, millest selgus, et liiga rasvane toit halvendab inimeste kognitiivseid võimeid. Selles Oxfordi ülikooli uuringus määrati ühele grupile tudengitele tasakaalustatud dieet ja teistele rasva- ning süsivesikuterohke dieet. Esimesed püsisid tähelepanu- ja mõtlemiskiiruse teste täites samal tasemel, teiste sooritus langes. Seega on mitmekülgne toitumine ilmselt hea ainult taljele, vaid ka ajule.
Vee joomine
Kindlasti tuleks enne testi tarvitada piisavalt vedelikku. Edmonds ja teised kirjutasid 2013. aastal ajakirjas Frontiers in Human Neuroscience oma uuringust. Võrreldi gruppi, kus joodi enne testi 500 ml vett ja neid, kes läksid testi tegema janusena. Selgus, et nendel, kes jõid vett, oli kõvasti kiirem reaktsiooniaeg. Teadlased ise oletasid, et see võib tuleneda sellest, et päris suur osa tähelepanust tegeleb janutundega. Janu kustutamise järel saab tähelepanu palju paremini ülesandele suunata.
Lõõgastumine
Positiivne stress on see, mis paneb meid oma eesmärgi nimel liikuma ja tegutsema. Negatiivne stress on aga selline, mis tegutsemist takistab. Umbes 35 protsenti õpilastest närveerivad enne testi nii kõvasti, et see halvendab nende sooritust. Sellised leiud teinud Doktor Driscoll soovitab end ette kujutada raskes olukorras: näiteks mägironijana, langevarjuhüpet tegemas, jalgpallurina väravat löömas. Seejärel tuleb kujutada ette samu positiivseid emotsioone testi tehes. Selline harjutus aitab testimise päeval enesekindlam olla. Sian Beilock soovitab ärevuse vähendamiseks eksamiruumi külastada (juhul, kui see on testi tegijale täiesti uus ruum). Kui tunned end ikka ärevana, soovitab ta võtta kümme minutit, et oma mured üles kirjutada. Selline harjutus aitab ärevatel õpilastel testi rahulike õpilastega sama hästi sooritada. Üldiselt on igapäevaseks lõõgastumiseks palju teisi üldtuntud viise: õige kehahoiak, lõdvestus- ja sirutusharjutused, teadlik hingamine, massaaž, aroomiteraapia, positiivne mõtlemine, spordi ja loominguga tegelemine, puhkus jne.
Füüsiline aktiivsus
Trenni tehes hakkab süda kiiremini lööma ning pumpab ajju rohkem hapniku- ja toitaineterikast verd. See stimuleerib omakorda uute närvirakkude tootmist, õppimisvõime ja mälu reguleerimist ning aitab vähendada stressi.
Uni
Lisaks lõõgastumisele mängib uni suurt rolli teadmiste talletamises. Magades tagab aju oluliste seoste säilitamise ja kontrollib raamatukogutädina üle, milliseid «raamatuid» säilitada ning kuhu uued «raamatud» paigutada. Aju on pidevalt muutuv keskkond ning vajab regulaarset ülesalvestamist. Une ajal taastuvad neuronid (eriti tähtis on sügav uni), nende struktuursed elemendid ja talitluseks vajalikud ained. Lisaks taastuvad keharakud ja luuakse varud aktiivseks tegevuseks.
Enamuse täiskasvanute unevajadus on 7-8 tundi ööpäevas (mõnel alla viie tunni, mõnel üle kümne tunni). Unevaegus võib tekitada palju õppimist segavaid probleeme: unisus, keskendumisvõime halvenemine; motoorse reaktsiooniaja pikenemine; halvenenud võime sooritada täpseid ja koordineeritud liigutusi; mälu- ja kognitiivsete funktsioonide halvenemine; vaimse töövõime (nt õppimisvõime) vähenemine. Tudengid, kes harrastavad terve öö üleval olemist, saavad kehvemaid hindeid kui need, kes seda ei harrasta. Ühtlasi pärsib magamatus mälu ja mõtlemisvõimet kuni neljaks päevaks.


description: Perekeskus Sina ja Mina nõustamiskeskkonna kaudu küsitakse päris sageli beebi ja väikelapse uinumisraskuste ja kehva ööune võimalike põhjuste kohta. Seetõttu koostasid perekeskuse e-nõustajad nimekirja levinumatest põhjustest, mis tekitavad uinumisraskusi või rahutut und. Oluline on teada, et umbes 30 protsendil väikelastest esineb uneprobleeme, kuid enamasti kaovad need hiljemalt lapse kolmanda eluaasta jooksul.

title: Mida teha, kui laps ei maga korralikult?

maintext:
Laste uinumisraskuste ja uneprobleemide võimalikud põhjused:
1. Päevakavaga seotud põhjused
Väikelastele on oluline rutiin – päevakava ei pea olema minutipealt paigas, kuid oluline on sündmuste järjekord ja seegi, et päevakava oleks päevast päeva enam-vähem sarnane. Kui laps teab, mis teda ees ootab, tunneb ta end turvalisemalt ja on õhtul vähem erutunud.
Uued või erutavad tegevused tuleks võimalusel planeerida päeva esimesse poolde, enne und peaksid olema rahulikumad tegevused – saab vaadata raamatuid, laduda klotse vms. Mõte last enne und n-ö ära väsitada ei pruugi tuua head tulemust, pigem võib see mõjuda und pärssivalt.
Õhtuseks rahunemiseks võiks sisse seada magamamineku-rituaali, mis tähendab, et igal õhtul tehakse asju sarnaselt. Unerituaal on erinevates kodudes erinev, kuid üldiselt on see stiilis: hammastepesu/vann-unejutt/laulmine/kaisulooma valimine vms, pluss tulede kustutamine-head ööd soovimine/kallistamine vms. Rituaal muutub lapse kasvades (nt pildiraamatu vaatamine asendub muinasjutu lugemisega jne).
Kui laps uinub kehvasti ja magab halvasti, tuleks üle vaadata ka päevaune pikkus ja sagedus – nii liiga vähe kui ka liialt palju päevast magamist võib põhjustada uinumisraskusi ja rahutut öö-und.
Päevakava kujundades tasub üle vaadata ka õhtusöögi aeg ja koostis, et kõht oleks öösel täis, kuid keha saaks puhata. Kui lapse kõht on voodisse minnes liialt täis, tegeleb keha seedimise, mitte rahunemisega, ning uinumine on häiritud.
2. Pereliikmete omavaheline halb või vähene kontakt
Juba väga väikesed lapsed tajuvad pereliikmete vahelist pinget ja vaenulikkust, isegi kui kodus ei tülitseta lapse kuuldes.
Lapsed tunnetavad lapsevanema ärevust, õnnetuolekut, rahulolematust jms ning see tekitab temas ebaturvalisuse tunnet ja ärevust.
Uinumisraskuste korral tasub ka üle vaadata, kui «olemas ja kohal» on lapse jaoks tema vanemad. Lihtsalt samas ruumis olemisest ei piisa, lapsele on vaja, et vanem vähemalt kolmandiku tema ärkelolekuajast oleks kohal vaid tema jaoks, st et lapsega suheldakse/mängitakse eakohaselt.
3. Lapse arenguga seotud põhjused
Hammaste tulek tekitab valu juba enne hammaste lõikumist (esimesed hambad tulevad tavaliselt umbes kuuendal kuul ja viimased võivad tulla 30. kuul).
Rahutut und võib tekitada ka iga suurem arenguhüpe (nt seisma/kõndima/rääkima hakkamine). On tavaline, et mingil ajal üritab laps oma uut oskust ka läbi une harjutada (nt tõuseb istuma või püsti).
Kindlasti peab arvestama lapse õrna ja kujunemisjärgus oleva närvisüsteemiga, mis tundlikumatel lastel võib põhjustada öised ärkamisi või n-ö paanikahoogusid (vt Google’ist «unepaanika»).
Teatud vanuseni on lastel raskusi ühest unefaasist teise minemisel ja just see on ärkamise põhjus. Stabiilne unetsükkel kujuneb välja alles umbes 3. eluaastaks, seetõttu muutubki lapse uinumise aeg, une pikkus, sügavus jms.
4. Elusündmuste- või muutustega seotud põhjused
Kui rinnast võõrutamine, reis, kolimine, noorema õe/venna sünd, vanemate lahkukolimine jms sündmused seostatakse uneprobleemidega tihti kiirelt, siis vahel ei osata näha uneprobleemide seost sündmustega, mis last justkui otseselt ei puuduta, kuid puudutab mõnda teist pereliiget (nt mõne pereliikme haigus, töökohavahetus vms). Tasub meeles pidada, et kui lapsevanem on pinges või murelik, saavad lapsed sellest aru ja võivad tunda ärevust ja turvatunde puudumist, mis väljendub kartusena uinuda või unehäiretena.
5. Lapse tervisega seotud põhjused
Ka alles algav haigus segab lapse und.
Leidub hulgaliselt lapsi, kelle öö-und kimbutab nt allergia, millest lapsevanem pole teadlik.
6. Füüsilise keskkonnaga seotud põhjused
Last segab uinumast, kui enne magamaminekut on füüsiline keskkond liiga stimuleeriv – palju valgust ja müra (telekamüra, isa-ema vaidlus, ärritunud telefonikõne jms).
Magamistuba peaks olema pigem jahedapoolne ja õhutatud ruum, sest und võib häirida ka näiteks liiga kuiv õhk.
Üldiselt aitab heale unele kaasa pime tuba, kuid on lapsi, kes eelistavad magada hämaruses. Öölamp võib põleda, kui laps seda nõuab, sest öisel ärkamisel võib pimedus tekitada hirmu, samas kui kuid tuttava ümbruse nägemine soodustab uuesti uinumist.
Kui pärast ülaltoodud nimekirja lugemist tundub sulle lapsevanemana endiselt, et sa ei oska ikkagi oma last aidata, siis on veel ainult üks küsimus: ega sa ennast unustanud ole? Laps tunneb end turvaliselt ja magab paremini, kui ta vanemad on õnnelikud, rahulikud, kannatlikud ja lapse jaoks olemas.


authors:
Ylle Rajasaar
Accelerista Vastutav Toimetaja

description: Elu on igas hetkes, enamasti on sekundi murdosa tagantjärele kõige täpsemalt ja kõige rohkem kirjeldatud mõõtühik, mis märgib mõne uue ajajärgu või lausa ajastu algust. Ma olen alati arvanud, et sekundi murdosa juhtub dramaatiliselt või vähemalt saabub suure pauguga; et selles on mingi teatraalne saatuse sõrme puudutus. Selgub, et kõik võib juhtuda ka nähtamatult, hapra jalaga silma võrkkesta lõhki rebides.

title: Naine, 40+: peaaegu armastuskiri mehele, kes seisab naise taga

maintext:
Olime härraga õhtusel jalutuskäigul kui midagi talle silma lendas. Imetilluke putukas riivas jala või tiivaga võrkkesta, takerdus sinna ja tõmbas oma olematu jõuga silmast nähtamatu joone läbi. Valu, pisarad, veri, EMO. Nädal aega voodirežiimi.
Sekundi murdosaga, peaaegu ei millestki hakkas tiksuma aeg, mis muutis kümnete inimeste tehtud plaanid mõttepuruks. Aeg, mis keeras minu viimaste aastate üsna mugava «keskmise eesti mehe» elu täiesti pea peale.
Õnneks ei kaotanud ta kõnevõimet
Seisin keset maja, käed rippu, ja ei osanud esimese hooga kuskilt pihta hakata. Tegin ikka uuesti ja uuesti haigele pai, rahustasin ja lohutasin teda, samal ajal end kogudes; püüdes välja mõelda, mismoodi ma kõige sellega siin huushollis nüüd üksinda hakkama saan.
Kütta pole vaja, õnneks on soojad ilmad; üks mure vähem! Toit, toit… teen nädala menüü, kirjutan üles, mis poest vaja… Pood… kus see pood on? Ah, meelde tuli! Korras. Lapsed kooli – üks varahommikul autoga viuh! rongijaama, teine jalgrattaga mõisakooli; pärastlõunal tagurpidi järjekorras koju tagasi; ja et ei unustaks võileibu kaasa panna; ja õun, õun ka kindlasti! Kirjutama pean kolm artiklit. Autoga on vaja minna arstile ja apteeki, selge, tuleb tasakesi sõita, haige on pardal… Kirjutama pean… Töö... Kuhu ma selle töö nüüd ära mahutan?
Õnneks ei kaotanud härra koos silmanägemisega kõnevõimet. Tegin ta sängi veerele tavalisest tihedamini asja, serveerisin teed ja õunapirukat, ja palusin luba meie vestluse üles kirjutada: viisteist lehekülge asju, millest ma midagi ei teadnud või mida ma teha ei osanud. No olgu, mu käekiri on arvutiajastul üsna kohutavaks muutunud... Tasapisi hakkas see kaugjuhtimise teel pesakonna haldamine perepeale isegi nalja tegema. Ja tasapisi hakkasid asjad sujuma.
Kolmanda päeva pohmell
Kolmanda päeva hommikuks olin jõudnud enam-vähem samale levelile, kus end mäletan mõne aasta tagusest ajast – «keskmine eesti mees» muundus tagasi supernaiseks, kes saab ja jõuab kõike. Kui vaja, teeb kolm korda päevas korralikku kodutoitu; kui vaja, värvib majaseina; kui vaja, lepitab naabreid.
Tookord lõppes see läbipõlemisega, tõsise haigusega. Ma lihtsalt ei jaksanud ühel päeval enam sugugi. Siis tuli Härra Abikassa ja käratas, et aitab jamast. Ise oled sa ennast selleks supernaiseks mõelnud, ise oled end läbi kärsatanud – nüüd lähed arsti juurde ja edaspidi jagame asjad nii, et kõik on normaalsed inimesed ja osalevad tootmisprotsessis.
Kolmanda päeva hommikul on kohal teadmine, et kaua ma nii vastu ei pea – kuhjuv unevõlg, pidev ärevus veel tegemata asjade üle… Muidugi ma saan hakkama, muidugi ma jään ellu. Ainult et see on üks teistmoodi elu. Pohmelliudus elu.
Istusin sel hommikul eleegilises meeleolus terrassile. Päris kaua aega istusin. Mõtlesin asjade üle järele. Sekundi murdosaga kaela lennanud ajajärk saab tõenäoliselt varsti mööda. Mees võtab jala alla ja silma pähe ja on jälle olemas. On see, mida mina ei oska olla; näeb; mida mina näen – ja natuke rohkem; tunneb, mida mina tunnen – ja ei häbene oma tundeid jagada. Mul on hästi.
Iga rahuoleva naise taga on teine inimene
Miks ma üldse seda isiklikku sekundi murdosa jagan? Sest ütlust «iga eduka mehe taga on naine» saab julgelt parafraseerida «iga rahuloleva (eduka, enesekindla jne) naise taga on keegi, kes temast hoolib».
Ma olen veendunud, et kui te natuke laiemalt oma tutvusringis ja sõpruskonnas sobrate, leiate päris kindlasti mõne kadestamisväärselt enesekindla ja eduka naise, kelle seljatagant omakorda ilmub välja keegi, kes temast hoolib.
Meeldigu see siis või mitte, sobigu see siis kõrvaliste arvates või ei, aga see «suursaadiku aksessuaar» või «Euroopa Kontrollikoja liikme lastekarja kodus kasvatav tuhvlialune» või «muidusööjast mömm» on tagala. Tagala, milleta pohmellist saaks pealevõtmine ja töövõidust kaheksast viieni orjamine.
Jah, muidugi, seal seljataga võib seista ja harmoneeruda eri viisidel – rahakas mees, kes võimaldab muretu elu; väike hall, kellega koos saab kahel häälel maailma ebaõiglust manada… ja isegi sellisel juhul on seal see miski, mis paneb need kaks inimest teineteisega kokku kõlama. Igal potil oma kaas, on ju.
Selles loos on üks konks või pigem tasakaalupunkt: tangot tantsitakse kahekesi ja partnerit tunnetades. Kui üks hakkab jõuliselt omasoodu rapsima, on tulemuseks diski väljasopistumine. Nii et vaatame nüüd uuesti sinna seljataha – kas me isegi aru saame, kes kelle seljataga ja millal täpselt seisab?
«Keskmine eesti mees» ja «Läti pagulane» pruugib olla poos, et varjata kõrvaliste eest armastuse tõelist suurust. Mis see üldse teie asi on arutada, kes ja kuidas ja kui kaua seisab? Ehitage oma tagala üles, ja lootke, et sekundi murdosa siseneb pauguga ja annab kolm päeva ette teada.


authors:
Kristina Herodes
Ardo Kaljuvee

description: Sügise parim osa on kingad. No tõesti – keda enam erutavad mingid valmivad aiasaadused, veinid ja metsaannid, hoopis uus kingapaar paneb südame kiiremini põksuma!

title: Tähelepanu! Tõeline kontsa-sügis on alanud!

maintext:
Naistele - veinigamma toon-toonis / Kaubamaja
Suvel varbaid välgutades pole parimagi tahtmise juures võimalik elegantsena mõjuda. Nina kombekalt kinni hoidvad jalavarjud on alati šikimad. Algav sügis tõstab kaunitarid taas kõrgele kontsale ja kostitab härrasid varasemast värvikama klassikaga.
Moenõu annab üks teravamaid kinga-ninasid Riivo Raiesmaa Kaubamajast. / Kaubamaja
Hei, daamid, tunnistage ausalt üles – kes veel oskab kontsaga käia? Uskuge või mitte, see ürgnaiselik kunst hakkab maailmas vaikselt kaduma. Mitu aastat möllanud tossutrend on nii mõnegi saatusliku kaunitari mugavmatkajate leeri üle meelitanud. Hulk noori hirvekesi isegi ei tea, mismoodi see kontsakargutamine õieti käib…
Just sel sügisel on paras aeg end taas kontsadele kergitada ja võtta julgelt tagasi võim, mida see naisele annab. Moes valitseb üle pika aja taas power-naiste seksikas joon – sihvakad kontsad, teravad ninad, jõulised sügavad värvitoonid. Muutused maailmas ja hoiakutes kajavad vastu moes ning esmalt on neid näha just kingarindel. Neis leiduvate vihjete järgi hõivavad maailma võtmepositsioonid sel aastal naised – pikka sammu neile!
Mida põnevat toob algava sügise jalatsimood, räägib Arterile üks Eesti teravam kinga-nina, Kaubamaja kingamaailma vanemostujuht Riivo Raiesmaa.
Mis on kingamoe tähtsaim uudis sel sügisel?
Kontsad on taas kõrged ja naiselikud kingad tagasi. Suund jätkub ka eeloleval suvel, nii et tasub kõrgel kontsal kõndimine taas meelde tuletada ja endale mõned naiselikud paarid muretseda. Konts annab naisele ju uskumatu jõu, ilu ning enesekindluse, muudab jalad kaks korda pikemaks ja talje kaks korda peenemaks. Minu silmis on see naise kõige kiirem enesekehtestus, millele ükski mees vastu ei vaidle.
Naistele - oliiv ja läiked / Kaubamaja
Osa naisi peab kontsa ju hoopis ahistavaks…
Vaata asja tervikuna – konts võib olla kannatus, aga see on alati ka väga suur võit. Relv, mida meestel pole võimalik kasutada, kuid mis neile mõjub.
Ise oled mees, aga tunned end naiste kingadest rääkides nagu kala vees. Kuidas see sul õnnestub?
Peab usaldama oma vaistu, meile kõigile meeldivad ilusad asjad! Naiste tagasiside sellele, mida olen valinud, on seni olnud väga hea. Sel sügisel on palju värvi, luksust, läiget, sädelust – kõike seda, mida mitmel varasemal hooajal on vajaka jäänud.
Ja kriisid minu meelest mõjuvad disainile hästi, kollektsioonid on muutunud väga tugevaks. King ei ole kunagi niisama tarbeasi, iga tark naine teab, et see on võimalus väljendada oma isikupära. Muide, ka mehed jõuavad üha enam sama arusaamiseni.
Meestele - luksuslik burgunder / Kaubamaja
Pillu paar moepärlit selle sügise kollektsioonidest.
Saatuslikult naiselik, kõrge kontsa ja terava ninaga king on tagasi troonil. Mõjutustest on viiteid 80ndatele, aga ka 70ndate tugevat toekat kontsa ja 90ndate mässumeelsust.
Aga mood pole kunagi igav ja ühetaoline, seal on terve hulk eri ideid. Kes ei armasta naiselikkust, võib panuse teha hoopis toekatele roomiktaldadele, Dr. Martensi stiil on samuti jõuliselt pildis. Täiesti madalad jalatsid pole samuti kusagile kadunud.
Hästi suur lemmik on lakknahk – mõni armastab seda, teine ei julge proovidagi. Huvitav nahapind annab jalatsile karakterit kõvasti juurde. Läiget on palju, jalanõu pole mingi väike detail, vaid võib olla kogu komplekti kõige efektsem aktsent.
Naistele - punane ja karmiin / Kaubamaja
Mis värvi on kingasügis, seekord pääseme ehk musta üledoosist?
Jaa – sel aastal on väga palju värve. Sügavat, luksuslikku bordoopunast, öösinist, kastani- ja konjakitoone, hõbedat, kulda, pronksi, beeži. Väga põnevad on jalatsid, kus ühel pealsel saab kokku mitu materjali, värviüleminekuid ja efekte. Näiteks seemis- ja lakknahk võivad väga ilusasti ühes kingas koos olla. Samamoodi sihvakas kõrgel kontsal siluett ja toekas roomiktald.
Naistele - liiv ja beež / Kaubamaja
Mis toimub saaparindel?
Ülepõlvesaapaid, mis kütsid kirgi eelmisel sügisel, pakutakse endiselt. Aga eks need ole alati julgete kaunitaride valikuks, kes armastavad tähelepanu. Sügise tähtsaim tegija on poolsaabas – väga kaunis ja praktiline. Pika saapa kandmise aeg on ju piiratud, poolsaabas sobib alati ja seda õnnestub kombineerida nii pükste kui ka seelikuga. Kes otsib stiilivihjet, siis võiks julgelt oma kingade-saabaste juurde sobitada sokke. Ka meestemoes jätkub värvika soki trend.
Milliseid detaile sügismood soosib?
Pandlad on sügise peategelased – neid on rikkalikult igas stiilis ja lahenduses. Kui traditsiooniliselt on kaunistused rohkem ninal, siis sel sügisel tasub vaadata kandu ja kontsi – tihti on seal palju põnevat!
Kontsadel mööda kõpsutavat kaunitari saadetakse ju alati pika pilguga, nii et on hea, kui seal on midagi põnevat vaadata. Üldine meeleolu on väljapeetud, kuid rikkalik. Kohati näen ka rangust, mis aitab naistel end maksma panna.
Meestele - bordoo / Kaubamaja
Kas mehed peavad endiselt leppima sellega, et nende kingamood on palju igavam?
Meestemood on küll vaiksema sammuga, kuid nendegi moes on sel sügisel tavapärasest palju rohkem värvi. Bordoo, tumesinine, konjak, kastan – kogu moegamma on täiesti olemas ka meeste valikus. Muidugi minimalistlikus võtmes, et oleks vastuvõetav. Küll aga on juurde tulnud vabama, sportlikuma joonega formaalset kinga, kus energia ja elegants stiilselt kokku saavad.
Meestele - konjak ja kastan / Kaubamaja
Meestekingas on klassikaline Oxfordi stiilis disain ühendatud julgemate toonidega, sekka veidi rokenrolli, mootorratturite stiili, huvitavaid nahapindu – igav see pilt kindlasti ei ole.
Ega mehed pole sugugi ülemäära tagasihoidlikud, üha enam otsitakse julget ja huvitavat kinga ning samuti on härrade stiilitaju läinud aina paremaks. Nagu rõivamoes – pealtnäha selgepiirilises maailmas, kus valitsevad head proportsioonid ja klassikareeglid, mängitakse värvi, materjali ja detailidega. Kui naised sel sügisel täie jõuga särama löövad, tuleb meestel ju nendega sammu pidada.


description: Sügis on aeg, mis seondub enamikule meist pori, sombuse ilma, kolletamise, hääbumise ja kõdunemisega. Ometi leidub inimtüüpe, kes seda aastaaega jumaldavad. Kes nad sellised on?

title: Sügiseihalejad

maintext:
Marin pihib: pärast petmist on kõige hullem koju kõndida...
Olen kõiki oma kolme pikaajalist partnerit petnud. Lood on erinevad, põhjused pealtnäha ei kattu. Ma ei taha kisada vaevatud toonil, et ühiskond mind ei mõista ja mees jättis mu liiga hooletusse. Mul ei olnud vajaka õrnusest, romantikast ega tähelepanust, aga ikkagi läks nii. Ei vaja kaastunnet ega heitu hukkamõistust, ei vabanda ega õigusta.


authors:
Kätlin Konstabel
Psühholoog Ja Pereterapeut

description: Paljud on lugenud või kuulnud metafoori, et enne tuleb täita enda tass ja siis saab alles teisele jagada või – lennukisõidu variandis – et enne tuleb endale hapnikumask pähe tõmmata, seejärel saad teisi aidata. Enesekehtestamine on tuntud ja sotsiaalselt soovitav sõna. Aga  ometi on hea kasvatus ja viisakus oma töö nii hästi teinud, et reaalses elus me tihti ei julge isegi öelda, et me vett või hapnikku soovime.

title: Psühholoog soovitab: kuidas koostada iseenda "kasutusjuhend"

maintext:
Nii mõtlevad meist paljud, et nõudlik olla ja endast rääkida ei ole kena. Hea tuleb olla ja teistele mõelda. Endale midagi soovida, selgelt oma tahtmisi ka välja öelda on isekas ja lapsik. Kardetakse, et kohe võib tekkida konflikt ja sellest tuleb iga hinna eest hoiduda. Naised kalduvad paraku nii sagedamini mõtlema, sest meestele on enesekehtestamist ja ka selle agressiivseid variante läbi aegade sobivamaks käitumiseks peetud. Niisiis loodetakse, et ehk teised on piisavalt tähelepanelikud ja märkavad kuidagi ise – eriti meie lähedased.
Ja meil on ka hirmud. Kardame, et meist pöördutakse ära, kui enda pärisolemuse avame – kui ütleme, mida tõesti vajan ja soovin, siis ma võib-olla enam ei meeldigi. Me kardame olla haavatavad, kui oma soovidest räägime, sest avaldame midagi tähtsat enda kohta, anname olulist infot ja taganeda on keeruline. Võib-olla kardame koguni süüdistust valetamises, sest alati saab keegi öelda, et aga ise sa ju tahtsid seda, kuidas sa nüüd ümber mõtlesid. Vahel ei julgeta oma soove selgelt välja öelda ka hirmus, et ei arvata end oskavat hakkama saada, kui soovitu saavutataksegi. Ebakindlus: on see nüüd ikka päris see, mida tahtsin? Kas tulen uue olukorraga toime? Kui soovitu saavutan, siis mis edasi? Enda vajadustest ja soovidest teatamine viib meid mugavustsoonist välja, uude olukorda, kus meie vastutus on suurem – sest ise me justkui seda soovisime. Tihti on kuskil hirm, et järsku mu tahtmised ja ootused olid läbi mõtlemata, võib-olla tuleb mingi jama, millest ma teadlikki polnud.
Kuskil on meist paljudel ka tunne, et vajadus mingit asja küsida teeb selle vähem väärtuslikuks, eriti kui tegemist on hoolimise ja armastusega seotud käitumistega, meie lähedastega. Tülitsedes on küllap paljud kuulnud või ka kasutanud etteheiteid stiilis, et «sa teed seda, sest ma ütlesin sulle, et tee, mitte et sa ise tahad, ja sa ise ei tahagi ju ja ei hooli», millele on teisel väga keeruline midagi adekvaatset vastata. Aga kõik inimesed mõtlevad ja näevad maailma ju erinevalt – ka kõige lähedasemad. Mis meile tundub enesestmõistetav, ei pruugi neile pähegi tulla ja seda mitte põhjusel, et me ei lähe neile korda. Kui keegi on valmis meie selge soovi peale midagi teistmoodi tegema, enda mingit harjumust muutma ja selleks pingutama, siis see on ju väga väärtuslik, väga eriline asi, kas pole?
Tegelikult on oma vajaduste selge väljendamine samavõrra teiste kui meie enda huvides. Pidev telepaatia ootus (miks nad ometi aru ei saa, mida ma soovin) mürgitab suhteid. Vahel püütakse enda arust kuidagi viisakalt ja kaude mõista anda, aga kui teised ikka ei taipa, siis tekib lootusetusetunne ja kahtlus, et teine ei hooli. Peame teist isekaks ja ennast salakesi võib-olla ka, et üldse julgeme eeldada, et teine meie mõtteid loeb ja julgeme seda soovida. Kui arvame, et teise vajadused on rohkem olulised, siis ega meie omad sellest ei kao. Nende täitmata jäämine võib viia kroonilise pahameele, põlguse, ärrituseni. Kui paarisuhtes tekivad tihti justkui tühjast tülid, valitseb pidev pinge või ärevus, siis on päris kindel, et ühe (aga tegelikult sageli mõlema) poole mingi oluline vajadus on sõnastamata jäänud.
Kui me väljendame ise oma soove ja ootusi selgelt, siis me anname teisele poole võimaluse ka ise seda teha. Omaenda käitumisega näitame, et just avatud jutt on suheldes sobiv ja õige. Kui aga elukaaslane või hea sõber kahtleb, siis saame ka otseselt innustada. Paljudel inimestel võibki olla tunne, et see on ikka nagu mingi imelik kasutusjuhendi tegemine, isekas tingimuste seadmine. Ent ometi on see abiks. Pealegi, sellist oma vajaduste ja ootuste nimekirja koostades saab ka endas paremini selgusele jõuda. Ja kui teine pool vaatab meie «kasutusjuhendit» ja ütleb, et ei, temale see ei sobi, siis saame mõelda, kas ikka tasub sellist suhet – olgu tegemist töö- või eraeluga – jätkata.
Kuidas siis enda ootustest ja vajadustest rääkida?
Esiteks võiks mõelda toonile ja kõneviisile. Rahulik, sõbralik, kindel jutt paneb teise kuulama. Allaheitlik, vabandav või sõjakas aga sihile ei vii. Abiks võib olla see, kui tõsisema taolise vestluse puhul on enne olulised asjad üles kirjutatud ja vestlus läbi mõeldud – seda nii tööjuttude kui lähedastega peetavate jutuajamisega puhul. Kindel kõneviis – «ma tahan...», «ma vajan...», «mulle meeldib, kui sa teed...» – on parim variant, aga kui see tundub hirmutav, võib kasutada ka tingivat kõneviisi («mulle sobiks», «kas sa palun teeks....»).
Mida lähedasem inimene, seda olulisem oleks vajaduse juurde öelda ka sellega kaasnev tunne. «Olen väsinud ja tahan nüüd ära minna» või näiteks «See plaan tekitab minus segadust. Mulle meeldib rohkem, kui me teeks seda asja hoopis niimoodi». Tundesõnade osas tuleb olla ettevaatlik – ärritunud, vihane, kõrvalejäetud, pahane – need on väga tugeva negatiivse värvinguga sõnad ja teine pool võib tajuda seda rünnakuna.
Kui räägime kallimale või kodus elukaaslasele oma soovidest näiteks suhtega seoses, oleks mõistlik olla väga selge, lausa detailne. Alustame ühest-kahest käitumisest, mida teine võiks muuta ja saaks muuta nii, et see poleks liiga keeruline. Kui koormame teise poole oma soovidega üle, võib see tekitada temas abituse ja lootusetusetunde. Paar selget soovi, mille peale teine võiks mõelda, et see on täitsa tehtav ja mõistlik, on parem variant. Segadusse võib ajada, kui me räägime, et mida teine inimene vähem võiks teha. Selle asemel, et öelda «ma soovin, et sa poleks nii lohakas», võiks kasutada varianti «mulle meeldiks, kui sa paneks oma sokid ise kappi».
Et saada enesekindlust sellisteks juttudeks juurde, meenutage, kui julge te olete olnud teistes eluvaldkondades. Kas olete tööl sõna võtnud ja enda valdkonnast või olulisest probleemist rääkinud? Meenub mõni lastevanemate või korteriühistu koosolek? Olete kuskil kellelegi reegleid seletanud? Keerulised vestlused, mida olete pidanud ja millest on jäänud hea tunne? Esimese ropsuga võib tulla mõte, et polegi kuskil selliseid vestlusi või sõnavõtte olnud – kui nii, siis kutsuge meenutamisel abiks mõni kauaaegne tuttav või sõber.
Uskuge, et mõlema poole soove arvesse võttev lahendus on võimalik – selleks ongi kriitiline vajadused välja öelda. Klassikaline näide sellest, kuidas oma vajadustest mitte rääkimine küsitava tulemuse annab, on lugu kahest õest ja apelsinist. Kumbki õde tahtis apelsini omale aga et mitte tülli minna, jagati apelsin pooleks. Kui õed köögi eri nurkades toimetama asusid, viskas üks õde minema apelsini sisu, sest tema tahtis vaid apelsini koort sukaadi tegemiseks. Teine viskas minema koore, sest tema tahtis apelsinist mahla.
Kõige olulisem aga on meeles pidada, et telepaatiale loota ei saa ja kõik inimesed on erinevad. Enda vajadustest tuleb rääkida ja teiste omi julgeda küsida. Ja kui me muidu enda soovidest rääkimist ikka isekaks peame, siis mõtleme lastele. Kui me ei julge endast rääkida, siis ei õpi seda nemadki. Õpivad katsetama mõtetelugemist või oskavad vaid agressiivselt oma tahtmist nõuda. Aga oma lastele me ju tegelikult ikkagi soovime, et nad julgeks ülemuse käest palka juurde küsida ja julgeks öelda «ei» soovimatule ligitikkujale?


description: Esimene kohting võib olla üsna stressirohke, sest peas on nii palju mõtteid. Kas su kaaslane on päris elus sama lahe, kui internetis tundus? Millest võiksite omavahel rääkida? Kõige viimane asi, mille pärast sa esimesel kohtingul tahad muretseda, on see, et su uued kõrged kingad panevad su jalad valutama või mitte.

title: Mida kanda ja mida mitte kanda esimesel kohtingul?

maintext:
Seepärast jagas PureWow meiega nimekirja asjadest, mida ei peaks ilmselt esimesel kohtingul kandma.
1. Uus paar kõrgeid kingi
Isegi, kui nad näevad imeilusad välja, siis esimesele kohtingule ei ole neid mõistlik jalga panna. Sa ei ole neid sisse kandnud ja nad ilmselt panevad su jalad valutama, rääkimata sellest, kui su kaaslane tahaks pärast õhtusööki näiteks jalutama minna.
2. Midagi, milles sa ei tunne ennast mugavalt
Näiteks liiga lühike miniseelik või liiga ümber kleit on ilmselgelt ebamugavad riided, mida kohtinguõhtul kanda. Pidevalt ebamugavalt niheledes ja ennast sättides jätad sa kaaslasele ebakindla mulje.
3. Liiga palju lõhnaõli
See nõuanne on rohkem iluvaldkonnast, aga väga tõsi. Ära lämmata oma kaaslast tugeva lõhnaga.
4. Midagi, mis ei sobi kokku kohtumispaigaga
Kokkulepitud kohtumispaiga suhtes saab alati natukene ennetavat tööd teha, et teada saada, mis atmosfäär seal asetseb. Kui sa ilmud kohale liiga üleslööduna või vastupidi näed piduliku koha jaoks liiga tavaline välja, siis sa tunned ennast ebamugavalt ja mõtled oma vea peale terve õhtu.
5. Midagi, mis ei tundu sinu
Naistele suunatud artiklid sisaldavad tavaliselt tüüpilisi soovitusi nagu ümber teksad, siidist pluus ja kõrged kontsad või seksikas kleit. Kui sa tunned, et see ei ole üldse sina, siis ära pane neid asju selga. Riietu vastavalt oma stiilile ja jää endale truuks.
Mida võiks esimesel kohtingul kanda?
See muidugi sõltub inimesest, aga mõtle, millises kostüümis tundsid sa ennast viimati kõige paremini ja pane see selga. Lihtne: riietu iseenda jaoks ja see teeb sind enesekindlaks.